text:
วันอาทิตย์ที่ 30 สิงหาคม พ.ศ. 2552
كات2 حكمت دري قاضي مجليس جالا
วันศุกร์ที่ 28 สิงหาคม พ.ศ. 2552
كرج دلاكوكن اخيرة دايغتكن
جاريله كنعمتن دنيا يغ حلال.ز تافي لتقكن احيرة ددفن مات. اينله سيكف بركونا انتوق كهيدوفن بغ بركواليتي..انتوق مغمبيل سيكف دمكين بوكنله سوكر.. اندا تله منجوباث باثق كالي.. سوقت اندا برجالن2 اندا ترايغتكن استري اتو انق2 اتو فدا كرج2..
جوباله اندا لاكوكن دمكين..ستيف اف يغ اندا لاكوكن اندا سريغ ترايغتكن اخيرة..جك اندا بربوات دمكين..لام كلامأن اكن منحادي كبياسأن..كبياسأن باثق مغيغتكن اخبرة اكن ممبوات نراج باطين اندا هيمة دان فكا..
اينله جالن برجهيايغ ممندو دان مثولوه جالن هيدوف اندا..اين برارتي هاتي اندا اداله هاتي فنجينتا الله..دان اندا اكن ترسلامت دري راس ككراسن هاتي..يغ لاهير دري عاقيبت اغن2 دان لوفاكن اخيرة,,
فنجغ اغن2 اكن ممبوات سـسؤرغ ليغه دان لمبت انتوق برتوبة,,باثق ملاكوكن معصية دان لوبا دنيا..
دوسا عبارت لالت دان كونوغ
كڤكأن ترهادڤ سسواتو منجادي اوكورن ترهادڤ نيلاي سسبواه مشاركت. مشاركت يڠ دبنتوق اوليه نبي ساڠت سينسيتيف ترهادڤ اجارن اسلام. سروان ملاكوكن كباجيكن دسمبوت دڠن ريلا هاتي. مريك سڠڬوڤ مڠوربنكن هرتا دان ديري مريك كران منڬقكن اڬام الله. مريك برلومبا-لومبا مڠرجاكن كباجيكن دان كطاعتن والاو سكچيل مان سكاليڤون. كڤد مريك سموا كباجيكن اداله سوروهن الله. ڤد ماس يڠ سام مريك منجاوهي سڬالا لارڠن سام اد يڠ بسر اتاو كچيل. بسر اتاو كچيلڽ لارڠن ڤد مريك سام سهاج كران سموا ايت اداله لارڠن الله. لنترن كڤكأن ترهادڤ سوروهن دان لارڠن الله، مريك ساڠت تاكوت اونتوق مڠرجكن معصية والاو كسالهن يڠ كچيل سكاليڤون. جك مريك ممبوات كسالهن دان دوسا والاوڤون كچيل، مريك مراساكن ترتكن سأوله-اوله ڬونوڠ أحد اكن منيمڤا ديريڽ. اڤاته لاڬي جك دوسا يڠ بسر..
مشاركت سكارڠ سوده باڽق بربيذا. كبڽقانڽ تيدق ڤكا ترهادڤ اجارن اسلام. والاوڤون تله ملاكوكن دوسا بسر يڠ ساڠت باثق، نامون دراسكن سڤرتي سايكور لالت يڠ مڠهيڠڬڤ باتڠ هيدوڠڽ; سأوله-اوله تيدق اد اڤا. اين بربيذا سكالي دڠن ڬينراسي اول يڠ مراساكن اكن دهيمڤاڤ ڬونوڠ هاڽ ملاكوكن دوسا يڠ كچيل.
بتاڤ نبي آدم منا ڠيس براتوس-راتوس تاهون هاڽ ملاكوكن ساتو دوسا سهاج ايايت مماكن بواه خلد يڠ دلارڠ اوليه الله; سهيڠڬاكن ايرمات تڠيسنڽ مڠالير منجادي سوڠاي دان لاوت يڠ داڤت كيت منفعتكن هيڠڬ ديواس اين. باڬايماناكه كادأن كيت ادكه كيت مناڠيس ستله ملاكوكن دوسا بوكن ستاكت ساتو مالهن تيدق تركيرا دوسا يڠ دلاكوكن؟
حسابله ديري سبلوم كيت دحساب.
ققاته، سهاري سفاته
يڠ كوريق ايت كوندى، يڠ ميره ايت ساڬ…
يڠ چنتيق ايت بودي، يڠ اينده ايت بهاس
Yang kurik itu kundi, yang merah itu saga…
Yang cantik itu budi, yang indah itu bahasa..
اد اير، اداله ايكن…
اد نڬري تنتوله اد رعيتڽ
Ada air, adalah ikan…
ada negeri tentulah ada rakyatnya
اد اڠين، اد ڤوكوقڽ…
سڬالا سسواتو مستيله اد اصل مولاڽ
Ada angin, ada pokoknya…
segala sesuatu mestilah ada asal mulanya
اد بڠكاى اداله هيريڠ
د مان اد ڤرمڤوان جاهت دسيتوله اد للاكي جاهت
Ada bangkai adalah hering
di mana ada perempuan jahat disitulah ada lelaki jahat
اد باتڠ ماتي، اداله چنداون تومبوه
دمان-مان سهاج كيت تيڠڬل، اكن اد رزقي كيت
Ada batang mati, adalah cendawan tumbuh
dimana-mana sahaja kita tinggal, akan ada rezeki kita
ادكه بوايا منولق بڠكاى؟
اورڠ يڠ جاهت تيدق اكن منيڠڬلكن كسمڤتن اونتوق بربوات جاهت
Adakah buaya menolak bangkai?
orang yang jahat tidak akan meninggalkan kesempatan untuk berbuat jahat
اد كمنين سبسر لوتوت جك تيدق دباكر تيدق اكن برباو
سساورڠ يڠ اد علمو جك تيدق دڬوناكن تيدق اكن منداتڠكن فاءيده
Ada kemenyan sebesar lutut
jika tidak dibakar tidak akan berbau
seseorang yang ada ilmu jika tidak digunakan tidak akan mendatangkan faedah
اد ڤادي سموا كرجا جادي، اد برس سموا كرجا درس…
سسواتو ڤكرجأن ايت داڤت دلاكوكن دڠن ڤانتس دان سمڤورنا جك چوكوڤ اوڤهڽ
Ada padi semua kerja jadi, ada beras semua kerja deras…
sesuatu pekerjaan itu dapat dilakukan dengan pantas dan sempurna jika cukup upahnya
اير برياق تندا تأ دالم
باڽق برچاكڤ تندا تياد برعلمو
Air beriak tanda tak dalam
banyak bercakap tanda tiada berilmu
والاو دسڤوه امس لنچڠ، كيلت تيمبڬ تمڤق جوڬ
باڬايمانا دأجر سكاليڤون، اورڠ يڠ بيادڤ ايت كليهاتن جوڬ ڤراڠاي بوروقڽ
Walau disepuh emas lancang, kilat tembaga tampak juga
bagaimana diajar sekalipun, orang yang biadap itu kelihatan juga perangai buruknya
اصول منونجوقكن اصل، بهاس منونجوقكن بڠسا
ڤرلاكوان سساورڠ ايت منيلايكن اصل كتوروننڽ سمادا دري باك يڠ باءيق اتاو تيد
Usul menunjukkan asal, bahasa menunjukkan bangsa
perlakuan seseorang itu menilaikan asal keturunannya smada dari baka yang baik atau tidak
اير سام اير منجادي ساتو، سمڤه كتڤي جوڬ
تياد ڬوناڽ منچامڤوري ڤرتليڠكهن سوامي استري اتاو سانق ساودارا، جكالاو سوده برباءيق كيت ڤولا دڤيڠڬيركن.
Air sama air menjadi satu, sampah ke tepi juga
tiada gunanya mencampuri pertelingkahan suami isteri atau sanak saudara, jikalau sudah berbaik kita pula dipinggirkan.
اير ستيتيق دلاوتكن، تانه سكڤل دڬونوڠكن
ممڤربسركن ڤركارا يڠ كچيل
Air setitik dilautkan, tanah sekepal digunungkan
memperbesarkan perkara yang kecil
اولر دڤالو بيارله ماتي، ڤمالو جاڠنله ڤاته، تانه جاڠن لمبڠ
اڤابيلا ممبوات سسواتو ڤكرجأن بيارله دڠن چرمت، بيجق دان برهاتي-هاتي
Ular dipalu biarlah mati, pemalu janganlah patah,
tanah jangan lembang
apabila membuat sesuatu pekerjaan biarlah dengan cermat, bijak dan berhati-hati
باڬايمانا تيدق مڠڬيڬيت تلونجوق، مليهت اير هوجن تورون كروه
حيران مليهت اورڠ يڠ بركتورونن باءيق-باءيق بركلاكوان تيدق سنونوه
Bagaimana tidak menggigit telunjuk, melihat air hujan turun keruh
hairan melihat orang yang berketurunan baik-baik berkelakuan tidak senonoh
يڠ بوڠكوق جوڬ دماكن ساروڠ
اورڠ يڠ برساله اكن تتڤ منريما حكومن
Yang bongkok juga dimakan sarung
Orang yang bersalah akan tetap menerima hukuman
ايم برتلور د اتس ڤادي، ماتي كلاڤرن
اورڠ يڠ هيدوڤ ميسكين د نڬارا يڠ كاي معمور
Ayam bertelur di atas padi, mati kelaparan
orang yang hidup miskin di negara yang kaya makmur
انق هريماو جاڠن دبلا دڤليهارا
اورڠ جاهت جاڠن سكالي دبوات كاون
Anak harimau jangan dibela dipelihara
orang jahat jangan sekali dibuat kawan
اڠين برڤوتر. اومبق برساهوت
ملقسانكن سسواتو ڤركارا يڠ امت سوليت ﴿سوسه
Angin berputar, ombak bersahut
melaksanakan sesuatu perkara yang amat sulit (susah)
اڠڬوق بوكن، ڬيليڠ يا
لاين د مولوت لاين د هاتي
Angguk bukan, geleng ya
lain di mulut lain di hati
انجيڠ برچاوت ايكور
اورڠ يڠ مڽيسيهكن ديري كران ڤراسان مالو
Anjing bercawat ekor
orang yang menyisihkan diri kerana perasaan malu
انجيڠ بياسا ماكن تاهي، جك تيدق ماكن دچيوم جاديله
اورڠ يڠ سواتو ماس ڤرنه بربوات جاهت، سسكالي هندق جوڬ بربوات جاهت والاوڤون كچيل جاهتڽ
Anjing biasa makan tahi, jika tidak makan dicium jadilah
orang yang suatu masa pernah berbuat jahat, sesekali hendak juga berbuat jahat walaupun kecil jahatnya
انجيڠ ڬالق، بابي براني
برتمو لاون يڠ سيڤدان، براني سام براني كوات سام كوات
Anjing galak, babi berani
bertemu lawan yang sepadan, berani sama berani kuat sama kuat
انجيڠ دتڤوك منجوڠكيت ايكور
اورڠ يڠ تياد بربودي ڤكرتي جك دحرمتي اكن منجادي ساڠتله سومبوڠ
Anjing ditepuk menjongket ekor
orang yang tiada berbudi pekerti jika dihormati akan menjadi sangatlah sombong
انجيڠ ايت، جك دڤوكول سكاليڤون برولڠ جوڬ اي ك تمڤت بڠكا
اورڠ يڠ طمع دان تياد ڤراسان مالو تيدق اكن مڠهيراوكن نام باءيقڽ اتاو كلوارڬڽ
Anjing itu, jika dipukul sekalipun berulang juga ia ke tempat bangkai
orang yang tamak dan tiada perasaan malu tidak akan menghiraukan nama baiknya atau keluarganya
يڠ تاجم تومڤول، يڠ بيسا تاور
دڠن كات-كات يڠ لمه لمبوت داڤت مڽلساءيكن سڬالا سڠكتا
Yang tajam tumpul, yang bisa tawar
dengan kata-kata yang lemah lembut dapat menyelesaikan segala sengketa
اڤ ڤايهڽ منااڤكن بيبير اتس باوه
باڽق برجنجي تتاڤي تيدق دتڤتي
Apa payahnya menaupkan bibir atas bawah
banyak berjanji tetapi tidak ditepati
يا سڤنجڠ هاري، جنجي سڤنجڠ جالن
موده برجنجي، تتاڤي سوكر منڤتيڽ
Ya sepanjang hari, janji sepanjang jalan
mudah berjanji, tetapi sukar menepatinya
برسمبوع
วันอังคารที่ 25 สิงหาคม พ.ศ. 2552
افكه ايمفيان دالم هيدوف
วันเสาร์ที่ 22 สิงหาคม พ.ศ. 2552
فرانن ايبو باف ترهادف انق
انق2 اداله امانه الله يغ دبريكن كفد سياف يغ دكهندقيث. اوليه ايت, منجادي كواجيفن ترهادف ايبو باف بوكن سهاج ممبري مريك ماكن دان مينوم, فكأين دان كصيحاتن, تتافي يغ لبيه فنتيغ لاكي اياله ممبري فنديديقكن دان علمو فغتهوان. ملالؤي فنديديقكن علمو دان جوك اخلاق يغ مليا كفد انق2, إن شآء الله مريك اكن منجادي اغكوت مشاركة يغ برايمان دان سنتياس برتقوى كفد الله سبحانه وتعالى سرت بركونا كفد كلوارك, مشاركة دان نكارا.
,
اسلام تله منتفكن كاريس فندوان كفد ايبو باف يأيت دغن مغأوتامكن ديديقكن عقيده, مثميكن بنيه2 كإيمانن كفد انق2, منانمكن كيقينن يغ مندالم كدالم هاتي دان فميكيران مريك ترهادف الله سبحانه وتعالى اكر دغن دمكين اكن منجادي فريساي دان فغاول درفد ترجروموس دغن كجالا2 يغ تيدق بأيك . هاث ملالؤي ديديقكن اوكام يغ برترسكن إيمان, ساتو2ث جالن يغ اكن ملتقكن مأنسي كفد مرتبة يغ تيغكي دان برادا دالم فمليهاران الله ستيف ماس دان دمان سهاج مريك براد.
كفنتيغن فنديديقن برترسكن عقيده كفد انق2 برمولا دري ساعة ملاهيركن بايي سفرتي يغدفرينتهكن اوليه رسول الله صلى الله عليه وسلم سوفاي مثمبوت كداتاغن انق يغ بارو دلاهيركن دغن سروان أذان دان إقامة سوفاي سوارا يغ مثوسوق ماسوق ملالؤي تليغا انق يغ بارو دلاهيركن ايت اكنك منمبوس هاتي نورانيث دغن كليمة2 توحيد دان كليمة يغ مغاكوغكن الله سبحانه وتعالى. دمكين جوك ددالم سواتو حديث رواية الحاكم, رسول الله صلى الله عليه وسلم برسبدا يغ برمقصود: " بوكاكنله هاتي انق2 كامو دغن اوجافن كليمة يغ مليا يأيت " لاَإِلَهَ إِلاَّ الله " (تياد توهن يغ دسمبه ملاينكن الله)".
فنتيغث فنديديقكن عقيده اين سوفاي بنر2 مرسف كدالم جيوا انق2 ترسبوة افبيل بسر كلق مريك ايت منجادي اورغ يغ بنر2 برايمان كفد الله سبحانه وتعالى.
بكيتو جوك تغكوغجواب ايبو باف دري سودوت ديديقكن اخلاق دان عبادة, ايبو باف هندقله ملاتيه انق2 منطاعتي الله سبحانه وتعالى دان جوك ممبياسكن ديري دغن اخلاق يغ مليا. سفرتيمان سبدا رسول الله صلى الله عليه وسلم:
: "مُرُوْا أَوْلاَدَكُمْ بِالصَّلاَةِ وَهُمْ أَبْنَاءُ سَبْعَ سِنِيْنَ وَاضْرِبُوْهُمْ عَلَيْهَا وَهُمْ أَبْنَاءُ عَشْر.ٍ
(احمد دان ابو داود)
يغ برمقصود: "سروله انق2 كامو ملاكوكن سمبهيغ افبيل منجافي عمور توجوه تاهون, فوكول له مريك سكيراث اغضن ملاكوكن سمبهيغ افبيل منجافي 10سفولوه تاهون."
باكي مندافت كبركسانن دان نتيجه يغ بأيك لاكي سمفورنا ترهادف فروسيس منديديق انق2, ايبو باف هندقله ممفاميركن جونتوه تلادن يغ بأيك دالم سموا سضي كفد انق2 . امت مالغ سكيراث ايبو باف هاث مثوروه انق2 ملاكوكن صلاة, ملاكوكن كبأيكن, سدغكن ديري مريك سنديري كاكل دالم منونجوقكن جونتوه تلادن يغ بايك, تيدق منونجوقكن بلس إحسان, برسيكف كاسر دان بغيس ترهادف ديري انق2, تيدق مغمبيل تاهو دغن سياف انق2 بركاوان, ممبنركن فركاولن بيباس انتارا للاكي دان فرمفوان. امت مالغ لاكي سكيراث سوامي استري يغ جوك سباكي ايبو باف سنتياس بركادوه دهدافن انق2, منجاديكن رومه تغكا سنتياس بركولق دان تيدق امان. جيك بكيني كأدانث, بكيمان موغكين اونتوق موجودكن سواسانا " بيتي جنتي" يغ دايدمكن2 اوليه ستياف إنسان.
,
ديواس اين ماسيه تردافت سبهاكين اهلي مشاركة كيت يغ كورغ مغمبيل فرهاتين برت ترهادف فنديديقكن أخلاق كفد انق2. مريك ممنتيغكن فنجافيان كلولوسن دري سكي اكادميك سهاج. كلس تيوسين (tuisyen) , سمينر دان برباكي2 اوسها دلاكوكن باكي ممستيكن انق2 برجاي دغن جمرلغ دالم ففريقسأن سدغكن فغاجاران دان فمبخأن القرأن دأبيكن, فرض عين سقدرث سهاج. كادأن اين مثببكن تردافت انق2 كيت يغ بوتا القرأن, تيدق تاهو منونيكن سمبهيغ دغن سمفورنا, تيدق تاهو ممباخ دعاء دان برذكر سلفس سمبهيغ, ماله لبيه مالغ لاكي تردافت سبهاكينث فولا تيدق مغنل باتسن حكوم شرع. اوليه كران ايتوله هاري اين سماكين منيغكت كمروسوتن أخلاق دكالغن مودا مودي كيت.
ماريله كيت برمحاسبه سرت مرنوغ كمبالي فرانن كيت سباكي ايبو باف, لبيه2 لاكي جيك كيت ترليبة سخارا لغسوغ سباكي اورغ يغ دبري امانة ترهادف فيمفينن مشاركة مغنأي فرانن دان تغكوغجواب ترهادف ماس دفن انق2 بغسا كيت كران انق2 اينيله اكن مواريثي كفيمفينن دماي اكن داتغ. سكيراث مريك ايت تيدق ممفوثأي أخلاق, مك كمباران كأدان مشاركة كيت دماس اكن داتغ جوك اكن توروت روسق. سكيراث مريك برأخلاق مليا, مشاركة اكن منجادي بأيك . اوليه ايت, ماريله كيت مغمبيل اعتبار دان فرايغاتن دمان تله برلاكو فرإيستيوا باكيمان الله سبحانه وتعالى تله ملثفكن اومة تردهولو كران مريك إيغكر كفد حكوم2 الله, تيدق مغيكوت اجاران نبي دان رسول يغ داوتوس اوليه الله سفرتي اف يغ برلاكو كفد فرعون يغ كاكه, نمرود يغ كاي راي, قوم نبي نوح, قوم نبي لوط دان قوم طامود(thamud) . سمواث تله دلثفكن اوليه الله سبحانه وتعالى دسببكن كأغكوهن دان كإيغكاران مريك ترهادف اجاران الله سبحانه وتعالى دان رسولث. فرمان الله دالم سورة الاسرأ, اية 16 :
يغ برمقصود:" دان افبيل سمفاي تيمفوه كامي هندق ممبيناسكن فندودوق سسبواه نكري, كامي فرينتهكن ( لبيه دهولو ) اورغ2 يغ ملمفاو2 دغن كميواهن دانتارا مريك لالو مريك مندرهاك دان ملاكوكن معصية فدث, مك دبيناساكن لالو كامي مغهنجوركنث سهنجور2ث".
วันศุกร์ที่ 21 สิงหาคม พ.ศ. 2552
ســـلامت برفـــواسـ
كأستيميوأن رمضان
بيلا كيت فرهاتيكن, كيت اكن دافت مليهة بهوا فد بولن اين رامي أومة إسلام تيدق كيرا توا اتو مودا ملواغكن ماس اونتوق مغعبديكن ديري كفد الله سبحانه وتعالى. مريك برامي2 داتغ كمسجد اتاو سوراو2اونتوق منونايكن سمبهيغ سنة تراويح, برتدروس القرءان, برذكر كفد الله سبحانه وتعالى دسمفيغ مغايرتكن هوبوغن صلة الرحيم انتارا سسام مسلم. اينيله وقتو تربأيك اونتوق كيت برلومبا2 ملاكوكن عبادة دان مغعبديكن ديري كفد الله سبحانه وتعالى سبضيمان يغ دخونتوهكن اوليه بكيندا رسول الله صلى الله عليه وسلم سرتا فارا صحابة دماس لالو. بكيتوله سواسانا كهيدوفن با;ي اورغ2 يغ تله مندافت كبركاتن سرتا رحمة درفد فلقسنأن عبادة دبولن سوجي إين.
,
شيخ دوقتور يوسف القرضاوي ددالم كتابث يغ برجودول " فقه الصيام", منجلسكن بهوا ادا توجوه حكمة دان مصلحة الله سبحانه وتعالى منشريعتكن عمالن فواس رمضان. حكمة2 ترسبوة اياله:
1) فمبرسيهن جيوا دغن منطاعتي فرينته الله دان منيغضلكن لاراغنث سرت منجاديكن عبادة سمفورنا. سموا ايت كران أومة إسلام منونايكن عبادة فواس دغن منيغضلكن كإيغينن شهوة مريك درفد ماكن دان مينوم سرتا فركارا2 لاين يغ دتكه. الله برفرمان ددالم حديث قدسي اكن حال اورغ2 برفواس, يغ مفهومث: "ستياف عمل انق أدم باكيث كجوالي فواس, سسوغكوهث فواس ايت باكي اكو دان اكوله يغ اكن مغكنجاريث".
2) فارا اهلي فروباتن مغاكؤي دغن برفواس اكن مغيمباغي كصيحاتن بدان.
3) ملالؤي برفواس اكن منتربية دان مجاهدة ديري, ممفرتيغكتكن كصبران دان منجاديكن ديريث ممفو منيغكلكن معصية.
4) عبادة فواس بوليه منوندوقكن نفسو شهوة. اين برتفاتن دغن سارانن نبي صلى الله عليه وسلم كفد كولوغن فمودا يغ تيدق بركممفوان اونتوق بركهوين سفاي برفواس كران أي منوندوقكن شهوة كفد وانيتا.
5) ممفرليهتكن نعمة يغ دكورنياكن اوليه الله كفد مخلوقث. اين دكسن دغن كلافران مغيغتكن نعمة كثغ, دهاض كفد نعمة مندافت اير.
6) حكمة دري سضي سوسيال اياله فواس رمضان ممفو ممقسا أومة إسلام مرساءي لافر سكاليفون مريك ممفو اونتوق مثدياكن مكانن. مك الله سامكن دانتارا مريك سفاي يغ كاي توروت مرساءي سباكيمان يغ درساءي اوليه يغ فاقير اتو كولوغن يغ دريتا دغن كلافران.
7) حكمة يغ ترفنتيغ يغ مغهيمفونكن كسمواث اياله كتقوأن مأنسي منروسي عبادة فواس. سسوغكوهث فواس رمضان اداله مدرسة فمبيذأن يغ دكورنياكن الله ستياف تاهون سباكي تربيه كفد مأنسي. مك سبأيق فواس اداله سباكيمان يغ دسوروه اوليه الله. باكي كولوغن يغ مغيكوة اراهن ترسبوة مندافة كأونتوغن يغ ساغة بسر.
دريوايتكن دري ابو هريرة رضي الله عنه, دري رسول الله (ص) برسبدا:
مَنْ صَامَ رَمَضَانَ إِيْمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ.
مقصودث :
" سسياف يغ برفواس رمضان دغن كإيمانن دان فغهارفن, اكن دامفون دوسا2ث يغ تردهولو". (متفق عليه)
سهوبوغن ايت, سباكي أومة إسلام, كيت سموا اداله دمينتا سوفاي دافت مغيلقكن سبارغ فمبازيران, تراوتام فمبازيران مكانن كران فد كبياسأنث, افبيلا دبولن فواس كيت سلالوث ممبلي برباكي جواده يغ دجوال دمرات2 تمفت دنضارا كيت, سهيغكاله نفسو ماكن مغاتاسي سكلا2ث. سدغكن كيت تاهو بهوا, برفواس ايت بوكنله اونتوق منجامو سليرا, تتافي اونتوق مندافتكن كسدران دان كإنصافن ترأوتام سكالي باكي مريك يغ تيدق بركممفوان. كيت دبنركن ماكن دكالا ماسوقث وقتو بربوك, تتافي بيارله سدرهان كران مماكن مكانن يغ برلبيهن بوليه مثببكن فونجا كفد ستياف فثاكيت.
اوليه ايت, دكسمفاتن بولن يغ فنوه كأكوغن, ماريله كيت بردعا دان براوسها اونتوق منيغكتكن موتو فواس كيت سوفاي أي لبيه بأيك درفد فواس فد تاهون2 يغ لالو.
أَعُوْذُ بِالله ِمِنَ الشَّيْطَانِ الرَجِيْمِ
(سورة البقرة اية 186)
يغ برمقصود :
" دان افبيلا همبا2كو برتاث كفدمو مغنأي اكو مك (بريتاهو كفد مريك) : سسوغكوهث اكو (الله) سنتياس همفير (كفد مريك) اكو فركننكن فرموهونن اورغ يغ بردعا افبيلا إي بردعا كفدكو . مك هندقله مريك مثاهوت سروانكو (دغن مماتوهي فرينتهكو) دان هندقله مريك برإيمان كفدكو سفاي مريك منجادي بأيك سرت بتول."
سموكا الله سبحانه وتعالى سنتياس ممبريكن توفيق دان هداية كفد كيت سموا اونتوق منجافي كبركاتن بولن سوجي رمضان, ستروسث كيت مندافت كسجهترأن هيدوف ددنيا دان دأخيرة.
أَعُوْذُ بِالله ِمِنَ الشَّيْطَانِ الرَجِيْمِ
(سورة العصر اية 1-3)
يغ برمقصود :
"دمي ماس! سسوغكوهث مأنسي ايت دالم كروضيأن. كجوالي اورغ2 يغ برايمان دان برعمل صالح, دان مريك فول برفسن2 دغن كبنران, سرت
برفسن فولا دغن كصبران
ســسي ســؤال جواب اكام
عمالـن اورغ بيحق
ممڤوڽاءي توبوه يڠ قوات
اورڠ يڠ بيجق مستيله منجاڬ كصيحتن ديري. ڤرلو اد كقواتن فيزيكل. اونتوق ايت مڠكلك
كصيحتن يڠ اوڤتيموم دان برياضه اياله عمالن سأورڠ يڠ بيجق.
ممڤوڽاءي اخلاق يڠ ترڤوجي
كاريقتور بركاءيتن دڠن كصيحتن اورڬن توبوه بادن يڠ سإيمبڠ دان صيحت. كاريقتور اتاو اخلاق اين هندقله برادا ڤد تاهڤ يڠ ترتيڠڬي. كصيحتن كسلوروهن اداله برڬنتوڠ كڤد كقواتن عقل اونتوق مڠاول اخلاق.
برواوسن جاوه
كيت ڤرلو سنتياس ممڤوڽاءي ڤرانچڠن، جدوال، تقويم دان مرنچڠ ماس هادڤن ڤد ستياڤ وقتو دالم ستياڤ تيندق تندوق سهارين. دالم بهاس يڠ موده كيت هندقله ممڤوڽاءي واوسن. اورڠ يڠ برواوسن سنتياس راسيونل دالم ستياڤ ڤربواتنڽ. تيندقن يڠ راسيونل منجامين كسجهترأن ديري سساورڠ د سمڤيڠ مڠحاصيلكن سسواتو يڠ برمنفعة ڤد ديري دان اورڠ لاين.
برڤوتينسي دان بكرجا
هيدوڤ يڠ برمعنى اياله هيدوڤ يڠ ممڤو مڽومبڠ كڤد ديري، كلوارڬ دان مشاركت. اورڠ يڠ بيجق اوليه اورڠ يڠ ممڤوڽاءي ڤوتينسي ديري. هيدوڤ سباڬاي ڤڠڠڬور اياله چونتوه اورڠ يڠ تيدق ممڤوڽاءي ڤوتينسي يڠ جلس. تتاڤي ڤكرجأن يڠ دلاكوكن هندقله برمنفعة ترهادڤ كرجا دان جوڬ ممبري ايمڤق ترهادڤ ديري سنديري. كرجا يڠ تيدق إخلاص اتاو سقدر ممبريكن منفعة كڤد ماجيكن اتاو تيدق ممبريكن منفعة كڤد ديري سأومڤام هيدوڤ سباڬاي بيناتڠ ترنق. ڤوتينسي يڠ سبنر اياله سومبڠن ديري ترهادڤ كرجا، ديري دان كلوارڬ اتاو دالم بهاس يڠ موده جاديله سأورڠ يڠ بوليه مڠحاصيلكن سسواتو.
عقيدة يڠ جلس
ڤميكيرن يڠ كرياتيف هندقله برتيتيق تولق كڤد فهمن يڠ بتول. فهمن يڠ سبنر يڠ دسانداركن كڤد عقيدة توحيد يڠ سبنر اكن منجاديكن سموا ڤڠحاصيلن درڤد ڤميكيرنڽ اداله بتول دان لوروس سرتا ممبريكن ايمڤق يڠ بسر ترهادڤ حاصيل كرجڽ. كقواتن عقيدة اين ڤرلوله دمنتڤكن دڠن عمل عباده يڠ بنر دان كورعكن يڠ تيڠڬي.
عباده يڠ بتول
والاوڤون برعباده ساڠت دتونتوت، تتاڤي اي هندقله دلقسانكن دڠن بتول. دالم اوروسن عباده، سكيراڽ تياد نس يڠ مڽوروهڽ مك عباده ايت حرام. سكيراڽ دالم اوروسن هارين، سكيراڽ اد نس يڠ ملارڠڽ مك اوروسن هارين ايت حرام. ڤماهمن عباده هندقله منجوروس كڤد منتوحيدكن دان ممبتولكن عقيدة كڤد الله. عباده يڠ دلاكوكن دڠن خشوع دان تواضع اياله عباده يڠ اكن ممبريكن حكمه سام اد د دنيا اتاو اخيرة.
كچكالن
دالم اوسها اونتوق منجاڤا سڬالا ڤرينسيڤ، ديسيڤلين دان كچكالن اداله ڤركارا يڠ ڤنتيڠ. اي لبيه سسواي داصطلاحكن سباڬاي مجهاده. اوسها يڠ ڤاليڠ اوتام اياله ملاوان نفسو
ديسيڤلين منڤتي وقتو
ڤركارا يڠ امت ڤنتيڠ دالم سسواتو اوسها يڠ بنر دان برمنفعة اياله سنتياس منڤتي وقتو. تنڤا منڤتي وقتو، اوسها يڠ برمنفعة تيدق منداتڠكن معنى اتاو منوجو كڬاڬالن. اوسها اونتوق منڤتي وقتو اياله اوسها يڠ مڠابيل كيرا ڤرانچڠن، كقواتن، كعزمن دان ڤميكيرن يڠ كرياتيف.
ڤڠوروسن يڠ چكڤ
ستياڤ كجادين اداله برادا دالم كادأن يڠ سوڠڬوه تراتور دان لڠكڤ. اوليه ايت ڤكرجأن جوڬ ڤرلوله دلاكوكن دڠن تراتور دان سمڤورنا. اي مليبتكن ڤرانچڠن يڠ برواوسن دان داي ڤميكيرن يڠ كرياتيف. دڠن منيڠكتكن عباده كڤد الله، كيت اكن موده منداڤت الهام يڠ بنر اونتوق مڠاتور دان مرنچڠ سسواتو ڤكرجأن. حاصيل كرجا يڠ تراتور اكن ممودهكن اوروسن دان ممبريكن منفعة يڠ ساڠت بسر.
برمنفعة
متلامت سڬالا-ڬالا يڠ دلاكوكن اياله اونتوق منداتڠكن كموداهن، كمعمورن، كسجهترأن، كسلامتن، منچاڤأي چيتا-چيتا يڠ كسمواڽ اين ممبريكن منفعة يڠ بسر. ببراڤ ستراتيڬي يڠ باءيق ڤرلو دعمالكن سوڤاي حاصيل كرجا منداتڠكن منفعة اياله ڤرلو مڠنل دان ممهمي سموا كادأن درڤد كڤيمڤينن هيڠڬ ك اكر اومبي. داڤت مليهت دڠن مڠتاهوي سڬالا ڤرانچڠن سماس دان اكن داتڠ. مڠواساءي دان ممهمي سڬالا ڬرق كرجا. دالم حال اين اورڬانيساسي كرجا يڠ دجالنكن هندقله سچارا برڤريڠكت-ڤريڠكت دان برتاهڤ-تاهڤ ساتو ڤرساتو. سأورڠ يڠ چكڤ اياله اورڠ يڠ تله ملالوءي سموا ڤريڠكت دان تاهڤ اين دري باوهن سچارا تراتور سهيڠڬ ك ڤريڠكت اتسن. اورڠ يڠ تروس ناءيق منجادي ڤميمڤين اتاو تروس ملاكوكن كرجا يڠ بسر تنڤا ترلبيه دهولو ملالوءي تاهڤ يڠ رنده كموڠكينن اكن برهادڤن دڠن ككليروان يڠ اكن منجادي فكتور كڬاڬالن دالم اوسها مڽومبڠ منفعة كڤد اورڠ لاين
فثاكيت 2 هاتي
برڤندوكن ايات د اتس، جلس كڤد كيت د دالم ديري مأنسي ترداڤت 3 جنيس ڤڽاكيت هاتي يڠ سوكر داوباتي.
ڤڽاكيت هاتي اينله يڠ ممباوا كڤد كموسنهن اخوه انتارا كيت د دالم كهيدوڤن برمشاركت. مالهن ڤڽاكيت هاتي اين جوڬ اكن ممباوا كڤد ڤربالهن دان ڤرڤچاهن كڤد كيت سموا سأندايڽ كيت تيدق منجاوهيڽ.
ڤرتام، سڠك اتاو ڤراسڠك. والاوڤون الله تيدق ملارڠ تروس طبيعة اين، نامون برداسركن كسنڽ يڠ بوروق، الله مڠهندقي كيت منجاوهيڽ. سڠكأن يڠ دلارڠ ايت اياله سڠكأن يڠ ممبهاياكن سرتا مڽوسهكن، سام اد ترهادڤ ديري سنديري اتاو اورڠ لاين.
كدوا اياله عمالن سوك منچاري-چاري كبوروقكن كسالهن اورڠ لاين. ڤربواتن سڤرتي اين بوليه موجودكن ڤربالهن. باڬايمانا ڤراسان كيت اڤابيلا اد اورڠ يڠ سوك منچاري كسالهن كيت؟؟؟ ادكه كيت اكن برديام بڬيتو سهاج تنڤا برتيندق بالس؟ سلاڬي مأنسي مميليقي نفسو، صفة ايڠين برتيندق بالس ڤستي وجود دمي ممڤرتاهنكن چريتا تنتڠ ديري كيت دكتاهوي اورڠ لاين والاوڤون بنر.
ڤربواتن سوك منچاري كسالهن اورڠ لاين سمات-مات اونتوق منددهكنڽ كڤد اورڠ لاين، اداله ڤربواتن يڠ امت ترچلا دان دلارڠ كراس اوليه اسلام. .
اسلام لبيه سوك كالاو كيت ميرهسياكن كبوروكن دان كعاءيبن سساورڠ. ڤربواتن سڤرتي اين اداله عمالن ڤارا رسول، دان رسول الله ساو سنديري ڤرنه ممبري جامينن بهاوا سسياڤا يڠ منوتوڤ كعاءيبن دان كسالهن اورڠ لاين اكن دبري ڬنجرن دڠن ترڤليهارا كعاءيبنڽ ڤد هاري اخيرة. حال اين جلس دالم سبدا رسول الله ساو يڠ دروايتكن اوليه احمد يڠ برمقصود :
“سسياڤا يڠ منوتوڤي ﴿كبوروكن-كعاءيبن﴾ ساوداراڽ سسام اسلام، دان تيدق دددهكنڽ ﴿كڤد اورڠ لاين﴾ نسچاي الله اكن منوتوڤي كعاءيبنڽ ڤد هاري اخيرة.”
كتيڬ اياله ڤڽاكيت مڠومڤت دان كات-مڠات. ڤربواتن اين جوڬ مروڤاكن ڤڽاكيت مشاركت يڠ امت بربهاي. سكيراڽ ڤربواتن اين سوده منجادي عمالن دان طبيعة سساورڠ، مشاركت اكن منجادي ڤورق ڤراندا دان برڤچه بله. اينله يڠ دأڠڬڤ ڤونچا ڤرڤچاهن دان ڤرموسوهن.
ڤربواتن مڽبوت، منچريتاكن دان منددهكن كبوروكن، كعاءيبن، كچاچتن، ككوراڠن، كڤينچڠن سساورڠ كڤد اورڠ لاين ديناماكن مڠومڤت. جك اورڠ يڠ ديومڤت ايت تيدق مڠتاهويڽ، مك اي كن ممڤروليهي ڤهلا درڤد اومڤتن ايت، مانكالا يڠ مڠومڤت اكن بروليه دوسا. سباليقڽ جك اورڠ يڠ داومڤت ايت مڠتهوي، تنتو اكن برلاكوله ڤرموسوهن دان ڤرسغكيتأن.
سچارا سڤينتس لالو، كتيڬ-تيڬ ڤڽاكيت اين كليهاتن همڤير سروڤا، ايايت سڠك بوروق، سوك منچاري كسالهن اورڠ لاين دان كات مڠات. كتيڬ-تيڬ جنيس ڤڽاكيت اين تربيت درڤد هاتي يڠ تله دروسقكن اوليه نفسو يڠ دكواساا اوليه شيطان دان ابليس. ڤڽاكيت-ڤڽاكيت سڤرتي اين تيدق برلاكو ملاءينكن كران ايري هاتي، بوسوق هاتي دان ساكيت هاتي.
كيت موڠكين ممڤو هيدوڤ سنديرين تتاڤي كيت ڤستي تيدق ممڤو هيدوڤ تنڤا تمن. برسام سامله كيت منجاڬ هاتي كيت درڤد تروس دجڠكيتي ڤڽاكيت-ڤڽاكيت هاتي اين.
بيناله كهيدوڤن برمشاركت يڠ ساليڠ ممهمي سرتا منجاڬ كباجيكن د انتارا ساتو سام لاين. جاڠن بياركن اخوه كهيدوڤن كيت دهنچوركن هاڽ كران ڤڽاكيت-ڤڽاكيت هاتي يڠ تنڤا كيت سدري تله برسارڠ د دالم ديري كيت
วันพฤหัสบดีที่ 20 สิงหาคม พ.ศ. 2552
ماري هيدوفكن تراويح
منوروت بوكو اينسيكلوڤيديا مليسينا، تراويح برمقصود بريحت، برسنڠ-سنڠ، ملاڤڠكن نفس، مڠمبيل اودارا بارو دان سأومڤاماڽ. دالم ارتي كات يڠ خصوص، تراويح اياله عبادت سمبهيڠ ڤد بولن رمضان.
منوروت حديث يڠ دروايتكن اوليه بخاري دان مسلم درڤد عايشه بهاوا نبي محمد صلى الله عليه وسلم ملاكوكن صلاة تراويح د مسجد ببراڤ مالم (اد يڠ مڠاتاكن امڤت مالم) دالم بولن رمضان برسام-سام ڤارا صحابة.
ڤد مالم كليم دان ستيروسڽ هيڠڬ ك اخير بولن رمضان، باڬيندا ملاكوكن عبادت اين د رومه. اين كران باڬيندا بيمبڠ ڤارا صحابة ترساله اڠڬڤ دان منجاديكنڽ سباڬاي سمبهيڠ فرض دان سوده تنتو سوكر باڬي مريك اونتوق ملاكوكنڽ.
منوروت حديث يڠ دروايتكن اوليه ابن حزيمه دان ابن حبن درڤد جابير بهاوا نبي محمد صلى الله عليه وسلم ملاكوكن صلاة تراويح ، ستله ايت دايكوتي صلاة وتر.
سيدنا عمر بن الخطب اياله اورڠ ڤرتام يڠ مڠره اومت اسلام منونايكن صلاة تراويح برجماعه. سوقتو بلياو منجادي خليفه، صلاة تراويح دلاكوكن سباڽق ٢٠ ركعة دان دتمبه دڠن تيڬ ركعة صلاة وتر.
كبياسأنڽ سيدنا عمر برصلاة تراويح سلڤس صلاة عشاء ڤد ستياڤ مالم بولن رمضان.
ڤد زمن اين د كباڽقن نڬارا اومت اسلام منونايكن صلاة تراويح سچارا برجماعه د مسجد سلڤس صلاة عشاء.
ڤڠيكوت مذهب مالكي برصلاة تراويح سباڽق ٣٦ ركعة ڤد ستياڤ مالم رمضان دان جومله باڬي سلوروه بولن رمضان اياله ١،٠٨٠ ركعة. مذهب شيعة ڤولا مڠڬالقكن دلاكوكن ١،٠٠٠ ركعة تراويح دالم تيمڤوه سبولن رمضان.
د مسجد الحرام مكه، سمبهيڠ تراويح دلاكوكن اوليه جماعه يڠ بسر. كبياسأنڽ امام ممباچ ساتو جزوء القرءان ڤد ستياڤ كالي تراويح دان منمتكن سلوروه القرءان (٣٠ جزوء) ڤد مالم ك-٢٩ رمضان.
صلاة تراويح ترماسوق صلاة تهجد اتاو صلاة مالم دڠن ممباچ الفاتحة ڤد ستياڤ ركعة دان ممباچ ايات٢ اتاو سوره درڤد القرءان.
صلاة تراويح دكاتڬوريكن سباڬاي سنة معقد يڠ ساڠت دتونتوت دلاكوكن اوليه اومت اسلام للاكي دان ڤرمڤوان ڤد تياڤ٢ مالم بولن رمضان سام اد سچارا سنديرين اتاو برجماعه.
منوروت الغزالي دالم بوكو رهسيا-رهسيا صلاة، والاوڤون صلاة تراويح بوليه دلقسانكن سچارا سنديرين تنڤا برجماعه، صلاة تراويح يڠ دلاكوكن سچارا برجماعه لبيه افضل، سام سڤرتي ڤنداڤت عمر رضي الله عنه يڠ مڠيڠتكن بهاوا سباهاڬين صلاة نوفيل تله دشريعة دالم صلاة برجماعه.
منديريكن صلاة تراويح سباڽق ٢٠ ركعة . ترڤولڠ كڤد ماسيڠ-ماسيڠ اونتوق منونايكن عبادت ايت مڠيكوت كممڤوان دان كاخلاصن ديري سنديري ترهادڤ ڤنچيڤتاڽ
اف يغ دهارفكن اكر تيدق ادا يغ برتغكر .. برعبادة لبيه بأيك درفدا برتغكر.....
_________________
رنوغن
วันพุธที่ 19 สิงหาคม พ.ศ. 2552
نصـيحـت رمـضـان
بولن عبادة بولن مجاهدة
بولن رحمة بولن مغفرة
بولن القرآن دان ليلة القدر
بسركن رمضان دغن فواسا
دوقتو مالمث تمبهكن عبادة
باجاله القرآن بايقكنله صدقة
تراويح كرجاكنله والاوفون سنة
فليهارا مات جاكاله تليغا
كاولـله ليده دري يغ سيا2
فيكيركنله يغ منداتغكن فائدة
هوبوغكن هاتيمو دغن الله
ذكر صلاوة دعاء فنجتكن
فهلا رمضان دكندا-كنداكن
جاغن لوفاكن جاغن لالايكن
رمضان تيبا ستاهون سكالي
بولن رمضان بايرله فطرة
اونتوق ممبرسيهكن هاتي دان ديري
سباكاي بنتوان كفد يغ سوسه
اكر مريك كمبيرا دهاري راي
الله يا الله
كفدامو كامي برايمان
كرانمو كامي برفواسا
دبولن اين بولن يغ موليا
كامي موهون رحمتمو يا الله
كأمفوننمو واهاي توهن
بايقكن اعتكاف دسفولوه هاري تراخير
ليلة القدر برلاكو دمالم ايت
كيت مندافت فهلا يغ بسر
سفرتي برعبادة سريبو بولن
رمضان يا رمضان
كيت صيحت والو فون برفواس
فد بولن رمضان، سفنجغ سياغ هاري كيت برفواسا دان افابيلا تيبا وقتوث كيت اكن بربوكـ فواس. فلباكاي جواده يغ ترهيدغ كتيكـ بربوكـ فواسا. دسيني دسرتاكن فندوان اونتوق اندا ككل صيحة والاوفون برفواسا
1. كورغكن فغمبيلن لمق سفرتي لمق تفو كران اياث مغندوغي ارس كوليسترول يغ تيغكي
2. تيغكتكن فغمبيلن بواه-بواهن دان سايور-سايورن كران اياث مغندوغي ؤيتامين دان سرت يغ تيغكي
3. لبيهكن فغمبيلن اءير. اندا دكالقكن ممينوم جوس بواه-بواهن (تنفا كولا) دان ايلقكن دري مغمبيل مينومن يغ مانيس
4. كورغكن فغمبيلن ماكنن يغ ماسين كران اياث بهيا اونتوق كصيحتن دان ممبوات اندا جفت دهاكـ كتيكـ برفواسا
تولوس احلاص دري مجليس اكام اسلام حالا
فنتون بودي
جاتوه داءونث كدالم رواغ،
عادة دونيا ميمغ بكيتو،
سبب امس بودي تربواغ.
اف كونا بركاءين باتيق،
كالاو تيدق دغن سوجيث،
اف كونا برأستري جنتيق،
كالاو تيدق دغن بوديث.
باكايمان اكو تق ايكت،
كاءيت2 دغن دوريث،
باكايمان اكو تق ايغت،
اورغ باءيق هاتي بوديث.
جاءوه سوغكوه فركي مندي،
مقصود هاتي هندق برتاف،
برت سوغكوه منغكوغ بودي،
سريبو تاهون ميمغ تق لوفا.
لمق تيدق مانيس فون تيدق،
كولا مانيس دري سبرغ،
برأمق تيدق برأيبو تيدق،
كران جاس دكنغ اورغ
بريتا مجليس سـان سيني
17-سيغهاكوم..دمجليس اكام اسلام ويلايه جالا ساتو فرتموان امام داداكن سنفنا رمضان..لبيه ليم راتوس امام حاضير انتوق مندغر برباكي فنجلسن..
19-فرتموان سوري رومه اهلي جواتنكواس مجليس داداكن دباغونن بارو.. سمفنا رمضان المبارك..نمفقث سموا سيوم
كناف كيني كاو لوفاكن
وقت اغكاو ماسيه كانق- كانق . . . . . . . . . . . . .
كاو لقسان كاون سجاتي
دغن وضوء, اكو كاو سنتوه
دالم كأداءن سوجي , اكو كاو فكغ
اكو , كاوجونجوغ دان كاو فلاجري
اكو اغكاو باج دغن سوارا ليريه اتاو فون كرس ستياف هاري
ستله سلسي اغكاو منجيومكو مسرا
نمفقث كاو سوده تأ برمينة لاكْي فداكو . . .
افاكه اكو باهن باجأن اوسغ يغ تيغكْل سجاره . . . ؟
منوروتمو , موغكين اكو باهن باجأن يغ تيدق منمبه فغتهوان
سكارغ , اكو ترسيمفن رافي سكالي ;
سهيغكا اغكاو لوفا د مان اكو ترسيمفن
اكو سوده اغكاو اغكْف هاث سباكْاي فغيسي ستورمو .
اتاو اكو كاو بوات فنغكل اونتوق مناكوتي ابليس دان شيطان
كيني اكو لبيه باثق ترسيغكير , دبياركن دالم كسنديرين ,كسفين .
د دالم الماري , د دالم لاجي , اكو اغكاو فندمكن .
دولو . . .فاكْي-فاكْي . . .سورة-سورة يغ اد فداكو اغكاو باج ببراف هلامن .
د وقت فتغ , اكو كاو باج براماي- راماي برسام تمنمو د سوراو . . . . .
سكارغ . . .سأول فاكْي سمبيل مينوم كوفي . . .اغكاو باج سورت خبر دهولو
وقت لافغ اغكاو ممباج بوكو كارغن ماءنسي
سدغكن اكو يغ برايسي أية- أية يغ داتغ دري الله عزوجل ,
اغكاو ابايكن دان اغكاو لوفاكن . . .
سورة-سورةكو ( بسم الله ) .
د دالم فرجالنن اغكاو لبيه عاشيق منعمتي موزيك دنياوي
تيدق اد كاسيت يغ برايسي ايات الله يغ تردافت د دالم كريتامو
سفنجغ فرجالنن ,راديومو سلالو ترتوجو كستيسين راديو كسوكأنمو
مغعاشيقكن .
د ميجا كرجامو تيدق اد اكو اونتوق كاو باج سبلوم كاو مولاءي كرجا
د كومفيوترمو فون كاو فوتر موزيك كسوكأنمو
جارغ سكالي اغكاو فوتر اية- اية كو . . . . . . . . .
إي- ميل تمنمو يغ اد اية- اية كو فون كاو ابايكن
اغكاو ترلالو سيبوق دغن أوروسن دنيا مو
بنرله دوكْانكو بهاوا اغكاو كيني سوده بنر- بنر همفير ملوفأيكو
منونتون سياران تيليبيشن
د دفن كومفوتر برجم-جم اغكاو بته دودوق
هاث سقدو ممباج بريتا مورهن دان كْمبر سمفه
وقت جفت برلالو . . . . . . . . .
اكو سماكين كوسم دالم لاجي-لاجي مو
مغومفول دبو اتاو موغكين دماكن هاما
سأيغتكو , هاث اول رمضان اغكاو ممباجكو كمبالي
ايتوفون هاث ببراف لمبر دريكو .
دغن سوارا دان لفظ يغ تيدق سمردو دولو
اغكاوفون كيني ترغكق-رغكق كتيك ممباجكو!
بيلا اغكاو د قبور سنديرين منوغكو سمفاي قيامة تيبا
اغكاو اكن دفريقسا اوليه فارا ملائكة سوروهنث
افاكه تيبي , راديو ,هيبورن اتاو كومفيوتر دافت منولوغ كامو ؟
يغ فستي أية- أية الله يغ اد فداكو منولوغ مو
ايت جنجي توهنمو , الله
سكارغ اغكاو بكيتو ليكا ممبواغ وقتمو . . .
ستياف ساعت برلالو . . .
دان اخيرث . . . . . .
قبور يغ ستيا منوغكو مو . . . . . . . . . . .
اغكاو فستي كمبالي ! , كمبالي كفد توهنمو
د قبورمو ننتي . . . .
اكو اكن داتغ سباكاي فمودا كاكه نن تمفن .
يغ اكن ممبنتو اغكاو ممبيلا ديري
دالم فرجالنن كعالم اخيرة .
دان اكوله "القرءان , "كيتاب سوجيمو
يغ سننتياسا ستيا منمني دان مليندوغيمو . .
فكْاغلله اكو كمبالي . . . . بجاله اكو كمبالي اكو ستياف هاري .
كران أية- أية يغ اد فداكو اداله أية- أية سوجي .
يغ براصل دري الله عزوجل
توهن يغ مها فغاسيه دان مها فموره
يغ دسمفايكن اوليه جبريل ملالؤي رسولمو
كلواركنله سكرا اكو دري الماري , لاجيمو . . . . . . .
لتقكن اكو سلالو د دفن ميجا كرجامو .
اكر اغكاو سننتياسا مغيغت توهنمو .
سنتوهيله اكو كمبالي . . .
ستياف داتغث فاكْي , فتغ دان مالم هاري والو سجبيس ايات
سفرت دولو . . . . وقت اغكاو ماسيه كجيل
د سوراو كجيل كامفوغكو يغ داماي
جاغن اغكاو بياركن اكو سنديري . . . .
دالم بيسو دان سفي . . . . "
วันอังคารที่ 18 สิงหาคม พ.ศ. 2552
بوداياكن القرأن دالم رومه كيت
(سورة العلق : 1-5)
كيت هندقله منجاديكن تنوتتن اسلام دحياتي دان دعملكن دالم ستيف اوروسن كهيدوفن. ماريله كيت جاديكن القران ايت سباكي فكاغن هيدوف كران سسوغكوهث القران سهاجاله يغ منجادي فتنجوق دان فثلامت كيت ددنيا دان داخيرة.كيت مستي يقين بهوا القران سهاجله يغ ممفو منجادي اوبة دان فناور كفدا سكلا ماخم فثاكيت مأوفون روحاني اتو
"فمبودايأن القران برمولا درومه"
. بهوا رومه اداله سوات اينستيتوسي تربية يغ اولوغ دان تراول دالم ممبنتوق شخصية (فريبادي) مسلم. اينديبيدو يغ ترديديق ملالوءي اينستيتوسي كلواركا اين اكن ممبري كسن فوسيتيف كفد فمبينأن مشاركة كسلوروهنث، ستروسث مماجو يغ سايمبغ دري سودوت روحاني دان فمباغونن ماتيريال(Meterial) . اية القران دري سوره العلق يغ دباجاكن تادي مغكمبركن بتافا فنتيغث ممباج، ممفلاجري، مغكاجي دان مغحياتي القران. كفنتيغن ممباج دان ممفلاجري ستروسث ممبوداياكن القران دالم كهيدوفن اداله سواتو كواجيفن يغ تيدق بوليه سمسكالي دفرتيكيكن. ككميلغن اومة اسلام فد سواتو ماس دهولو اداله كران مريك برفكغ تكوه دان مغحياتي القران. اومة اسلام فرنه منجافي كجايان دمي كجيأن دان ممفو مغوبه تمدون دنيا برقورون2 لاماث.
القران دتورونكن برتوجوان اونتوق ممندو مأنسي كجالن يغ بنر، ممبري فتونجوق، رحمة، ممباوا بريتا كمبيرا، فناور، فرايغتن دان جهايا يغ منجادي فدومن دان فندوان هيدوف.
فرمان الله سبحانه وتعالي دالم سورة يونس، أية 57 يغ بربوثي:
أعوذ بالله من الشيطان الرجيم،
مقصودث: " واهاي اومة مأنسي! سسوغكوهث تله داتغ كفد كامو القران يغ منجادي نصيحة فغاجران دري توهن كامو، دان يغ منجادي فناور باكي فثاكية2 باطين يغ ادا ددالم دادا كامو دان جوكا منجادي هدايه فتونجوق اونتوق كسلامتن، سرتا ممباوا رحمة باكي اورغ2 يغ برايمان."
اوسها يغ برسوغكوه2 فرلو دلاكوكن باكي مرياليساسيكن فمبودايان القران درومه انتاراث:-
1. اداله منجادي كواجيفن ايبو باف منونجوقكن جونتوه تلادن كفد اهلي كلواركاث. ايبو باف هندقله سنتياس ممباج القران درومه دان ممستيكن القران دباج اوليه اهلي كلوركاث. مغاف كيت ممفوياي ماس اونتوق ممباج اخبار، مجله، منونتون تليبيشين TV))، ملاياري اينترنيت (internet) دان لاين2? كناف تيدق بوليه كيت ممفراونتوقكن سديكيت ماس انتوق ممباج القران؟ ماريله سام2 كيت مغمبيل اعتبار دري سبدا رسول الله صلى الله عليه و سلم يغ بربوثي :
ِاقْرَوُوا القُرْءآنَ فَإِنَّهُ يَأْتِيْ يَوْمَ الْقِيَامَةِ شَفِيْعًا ِلأَصْحَابِهِ.
(حديث رواية مسلم )
مقصودث: "باجاله القران اكن القراءن، سسوغكوهث (القران) اكن داتغ فد هاري قيامة ممبري شفعة كفد فمباخ2ث . "
كيت سباضي اومة اسلام سفاتوتث منجاديكن القران سباكي بجأن اوتام ستيف ماس. مريك يغ ممباج القران ،مندغر ماله مليهت القران فون اكن دبري فهلا اوليه الله سبحانه وتعالى. سبدا رسول الله صلى الله عليه وسلم يغ بربوثي:
مَنْ قَرَأَ حَرفًا مِنْ كِتَابِ اللهِ فَلَهُ بِهِ حَسَنةٌ، والحَسَنَةُ بِعَشْرِ أَمْثَالِهَا، لآ أَقُوْلُ ( ألم ) حَرْفٌ، وَلَكِنَّ أَلِفٌ حَرْفٌ وَ لاَمٌ حَرْفٌ وَمِيْمٌ حَرْفٌ.
(رواية الترمذي)
مقصود حديث ترسبوت: "سسياف يغ ممباج ساتو حروف دري القران، مك باكيث دبري سفولوه كباجيكن دان دتمبه سفولوه لاكي كباجيكن سأومفاماث، تيدق اكو كتاكن (ألم) ايت ساتو حروف ، اكن تتافي ألف ساتو حروف دان لام ساتو حروف دان ميم ساتو حروف."
2. ايبو باف فرلو ممفروكريمكن فغحياتن القران درومه سجارا برسيستماتيك دغن ممفراونتوقكن ماس سلفس صلاة مغرب اومفاماث سباكي وقت ممباج، ممفلاجري دان منتَدَبُّر القران دغن مممنفعتكن ماس ترسبوة برسام اهلي كلوارا.سلاءين ايت كالقكن كفد انق2 دان اهلي كلواركا دغن ممبري هديه اتو سأومفاماث سباي موتيباسي كفد مريك اونتوق مندكتكن دغن القران. مغاف ادا كلاغن كيت سباكي ايبو باف مراسا ساغت سديه، كجيوا اتو دوكاجيتا سكيراث انق2 كيت كاكل دالم فلاجران ؟ دان كناف تيدق رامي مراس سديه اتو كجيوا جك انق2 تيدق تاهو اتو بوتا ممباج القران؟.
فلباكي اوسها اونتوق مغكالقكن أومة اسلام اكر سنتياس ممباج، منجنتأي دان مغحياتي القران تله دلقسناكن. اين ترماسوقله ملالوئ فروكريم2 كلس فغاجين القران فرضعين فنوبوهن كلس2 فغاجين القرآن دمسجد، معهد تحفيظ دان فغاجين القرآن.اين سموا منونجوقكن كوميتمن يغ تله دبريكن اوليه برباكي فيهق يغ هاث ممرلوكن سوكوغن دان دوكوغن داري كيت سموا.
1- ايبو باف اداله خونتوه تربايك باكي انق2. مريك هندقله ممولاكن عمالن ممباجا القران دان سنتياس ممبري كالقكن كفد اهل كلواركا مريك.
2- رومه يغ تيدق دباجكن القران اكن ترهيندر دري رحمة الله تعالي. رسول الله صلي الله عليه وسلم دالم مفهوم سبدا بكيندا، عبارة رومه يغ تيدق دباجكن القران سفرتي تانه قبور يغ سوثي سفي.
3- ممباج القران بوكن سهاج مروفاكن سوات عبادة، بهكن دالم ماس يغ سام اي جوكا ممفو منجادي فناوركفد سكل فثاكيت مانسي سفرتي فثاكيت جيوا، ايموسي، كجلاروان فيكيران، فثاكية سوشيال ترماسوقله فثاكيت هاتي.
أعوذ بالله من الشيطان الرجيم،
ã
( سوره الاسراء ايات : 82 )
مقصودث:"دان كامي تورونكن القران سواتو يغ بوليه مثمبوهكن فثاكية (هاتي) دان منجادي رحمة كفد اورغ2 يغ برايمان دان القران ايت تيدق منمبهكن اورغ2 يغ ظالم (دسببكن كانكاران مريك) ملينكن كروكين جوا".
تريماكاسيه
kesilapan didalam bulan ramadhan
Objektif atau sasaran yang perlu dicapai oleh Muslim di bulan Ramadhan ini kepada dua yang terutama. Iaitu taqwa dan keampunan. Perihal objektif taqwa telah disebut dengan jelas di dalam ayat 183 dari surah al-Baqarah. Manakala objektif 'mendapatkan keampunan' ternyata dari hadith sohih tentang Sayyidatina Aisyah r.a yang bertanya kepada nabi doa yang perlu dibaca tatkala sedar sedang mendapat lailatul qadar. Maka doa ringkas yang diajar oleh Nabi SAW adalah doa meminta keampunan Allah SWT.Antara kesilapan yang sering dilakukan Muslim semasa Bulan Ramadhan:
1) Makan dan minum dengan bebas setelah batal puasa dengan sengaja (bukan kerana uzur yang diterima Islam).Perlu diketahui bahawa sesiapa yang batal puasanya dengan sengaja tanpa uzur seperti mengeluarkan mani secara sengaja, merokok, makan dan minum. Ia dilarang untuk makan dan minum lagi atau melakukan apa jua perkara yang membatalkan puasa yang lain sepanjang hari itu. (Fiqh as-Siyam, Al-Qaradawi, hlm 112).Ia dikira denda yang pertama baginya selain kewajiban menggantikannya kemudiannya. Keadaan ini disebut di dalam sebuah hadith, Ertinya : "sesungguhnya sesiapa yang telah makan (batal puasa) hendaklah ia berpuasa baki waktu harinya itu" (Riwayat al-Bukhari)
2) Makan sahur di waktu tengah malam kerana malas bangun di akhir malam.Jelasnya, individu yang melakukan amalan ini terhalang dari mendapat keberkatan dan kelebihan yang ditawarkan oleh Nabi SAW malah bercanggah dengan sunnah baginda. "Sahur" itu sendiri dari sudut bahasanya adalah waktu terakhir di hujung malam. Para Ulama pula menyebut waktunya adalah 1/6 terakhir malam. (Awnul Ma'bud, 6/469). Imam Ibn Hajar menegaskan melewatkan sahur adalah lebih mampu mencapai objektif yang diletakkan oleh Nabi SAW. (Fath al-Bari, 4/138)
3) Bersahur dengan hanya makan & minum sahaja tanpa ibadah lain.Ini satu lagi kesilapan umat Islam kini, waktu tersebut pada hakikatnya adalah antara waktu terbaik untuk beristigfar dan menunaikan solat malam.Firman Allah ketika memuji orang mukmin ertinya : " dan ketika waktu-waktu bersahur itu mereka meminta ampun dan beristighfar" (Az-Zariyyat : 18)Ertinya : "Ditanya kepada Nabi (oleh seorang sahabat) : Wahai Rasulullah :" Waktu bilakah doa paling didengari (oleh Allah s.w.t) ; jawab Nabi : Pada hujung malam (waktu sahur) dan selepas solat fardhu" ( Riwayat At-Tirmidzi, no 3494 , Tirmidzi & Al-Qaradhawi : Hadith Hasan ; Lihat Al-Muntaqa , 1/477)
4) Rajin berterawih dimasjid tapi malas berjemaah sembahyang fardu..ruginya
.5) Tidak menunaikan solat ketika berpuasa.Ia adalah satu kesilapan yang maha besar. Memang benar, solat bukanlah syarat sah puasa. Tetapi ia adalah rukun Islam yang menj adi tonggak kepada keislaman sesorang. Justeru, 'ponteng' solat dengan sengaja akan menyebabkan pahala puasa seseorang itu menjadi 'kurus kering' pastinya.
6) Tidak mengutamakan solat Subuh berjemaah sebagaimana Terawih.Ini jelas suatu kelompongan yang ada dalam masyarakat tatakala berpuasa. Ramai yang lupa dan tidak mengetahui kelebihan besar semua solat fardhu berbanding solat sunat, teruatamnya solat subuh berjemaah yang disebutkan oleh Nabi SAW bagi orang yang mendirikannya secara berjemaah, maka beroleh pahala menghidupkan seluruh malam.
7) Menunaikan solat terawih di masjid dengan niat inginkan meriah.Malanglah mereka kerana setiap amalan di kira dengan niat, jika niat utama seseorang itu ( samada lelaki atau wanita) hadir ke masjid adalah untuk meriah dan bukannya atas dasar keimanan dan mengharap ganjaran redha Allah sebagaimana yang ditetapkan oleh Nabi SAW di dalam hadith riwayat al-Bukhari. Maka, "Sesungguhnya sesuatu amalan itu dikira dengan niat". (Riwayat al-Bukhari)
8 ) Bermalasan dan tidak produktif dalam kerja-kerja di siang hariDengan alasan berpuasa. Sedangkan, kerja yang kita lakukan di pejabat dengan niat ibadat pastinya menambahkan lagi pahala. Justeru, umat Islam sewajarnya memperaktifkan produktiviti mereka dan bukan mengurangkannya di Ramadhan ini.
9) Memperbanyakkan tidur di siang hari dengan alasan ia adalah ibadat.Sedangkan Imam As -Sayuti menegaskan bahawa hadith yang menyebut berkenaan tidur orang berpuasa itu ibadat adalah amat lemah. (al-Jami' as-Soghir ; Faidhul Q adi r, Al-Munawi, 6/291)
10)Ada juga yang tidur lepas bersahur sampai lewat sembahyang subuh...subuh gajah..seperti kata orang orang tua
11) Wanita berterawih beramai-ramai di masjid tanpa menjaga aurat.Ini nyata apabila ramai antara wanita walaupun siap bertelekung ke masjid, malangnya kaki dan aurat mereka kerap terdedah da didedahkan berjalan dan naik tangga masjid di hadapan jemaah lelaki. Tatkala itu, fadhilat mereka solat di rumah adalah lebih tinggi dari mendatangkan fitnah buat lelaki ketika di masjid.
12) Memasuki Ramadhan dalam keadaan harta masih dipenuhi dengan harta haramNabi Muhammad menceritakan :-Ertinya : menyebut tentang seorang pemuda yang bermusafir dalam perjalanan yang jauh, hal rambutnya kusut masai, mukanya berdebu di mana dia mengangkat tangan ke langit : Wahai Tuhanku…wahai Tuhanku… sedangkan makanannya haram, minumannya haram dan pakaiannya haram..Dan dia dibesarkan dengan memakan makanan haram maka bagaimana Kami mahu mengabulkan doanya. ( Riwayat Muslim, no 1015, 2/703 ; hadith sohih)
13) Tidak memperbanyakkan doa tatkala berpuasa dan berbuka.Ini satu lagi jenis kerugian yang kerap dilakukan oleh umat Islam. Nabi SAW telah menyebut :-Ertinya : "Tiga golongan yang tidak di tolak doa mereka, pemimpin yang adil, individu berpuasa sehingga berbuka dan doa orang yang di zalimi" ( Riwayat At-Tirmizi, 3595, Hasan menurut Tirmizi. Ahmad Syakir : Sohih )Doa menjadi bertambah maqbul tatkala ingin berbuka berdasarkan hadith.Ertinya : "Sesungguhnya bagi orang berpuasa itu ketika berbuka (atau hampir berbuka) doa yang tidak akan ditolak" ( Riwayat Ibn Majah, no 1753, Al-Busairi : Sanadnya sohih)
majlis Jala
سـلامت برفواس
بولن رمضان المبارك اداله بولن يغ ساغت موليا. ستيف أومة إسلام برلومبا2 براوسها اونتوق منجافي كريضأن الله سبحانه وتعالى ملالوئي فلقسنأن عبادة كفد الله سفنجغ بولن سوجي اين. سموا ايت دلاكوكن اونتوق مندكتكن ديري كفد الله دسمفيغ ممبوقتيكن راس كشكوران سباكي همبا ,
سسوغكوهث تردافت باثق كلبيهن دان كإيستيميوأن يغ دفراوليهي جيك كيت دافت بربوات كطاعتن دان كبأيقكن دبولن يغ موليا اين. دبولن سوجي اينيله سهاروسث كيت فرباثقكن دغن عمل عبادة دغن نية كران الله اضر كيت مندافة سضلا كلبيهن يغ تركندوغ ددالمث.
بيلا كيت فرهاتيكن, كيت اكن دافت مليهة بهوا فد بولن اين رامي أومة إسلام تيدق كيرا توا اتو مودا ملواغكن ماس اونتوق مغعبديكن ديري كفد الله سبحانه وتعالى. مريك برامي2 داتغ كمسجد اتاو سوراو2اونتوق منونايكن سمبهيغ سنة تراويح, برتدروس القرءان, برذكر كفد الله سبحانه وتعالى دسمفيغ مغغيرتكن هوبوغن صلة الرحيم انتارا سسام مسلم. اينيله وقتو تربأيك اونتوق كيت برلومبا2 ملاكوكن عبادة دان مغعبديكن ديري كفد الله سبحانه وتعالى سبضيمان يغ د[جونتوهكن اوليه بضيندا رسول الله صلى الله عليه وسلم سرتا فارا صحابة دماس لالو. بضيتوله سواسانا كهيدوفن باكي اورغ2 يغ تله مندافت كبركاتن سرتا رحمة درفد فلقسنأن عبادة دبولن سوجي إين.
,
شيخ دوقتور يوسف القرضاوي ددالم كتابث يغ برجودول " فقه الصيام", منجلسكن بهوا ادا توجوه حكمة دان مصلحة الله سبحانه وتعالى منشريعتكن عمالن فواس رمضان. حكمة2 ترسبوة اياله:
1) فمبرسيهان جيوا دغن منطاعتي فرينته الله دان منيغضلكن لاراغنث سرت منجاديكن عبادة سمفورنا. سموا ايت كران أومة إسلام منونايكن عبادة فواس دغن منيغضلكن كإيغينن شهوة مريك درفد ماكن دان مينوم سرتا فركارا2 لاين يغ دتكه. الله برفرمان ددالم حديث قدسي اكن حال اورغ2 برفواس, يغ مفهومث: "ستياف عمل انق أدم باضيث كجوالي فواس, سسوغكوهث فواس ايت باكي اكو دان اكوله يغ اكن مغكنجاريث".
2) فارا اهلي فروباتن مغاكؤي دغن برفواس اكن مغيمباغي كصيحاتن بدان.
3) ملالؤي برفواس اكن منتربية دان مجاهدة ديري, ممفرتيغكتكن كصبران دان منجاديكن ديريث ممفو منيغكلكن معصية.
4) عبادة فواس بوليه منوندوقكن نفسو شهوة. اين برتفاتن دغن سرانن نبي صلى الله عليه وسلم كفد كولوغن فمودا يغ تيدق بركممفوان اونتوق بركهوين سفاي برفواس كران أي منوندوقكن شهوة كفد وانيتا.
5) ممفرليهتكن نعمة يغ دكورنياكن اوليه الله كفد مخلوقث. اين دكسن دغن كلافران مغيغتكن نعمة كثغ, دهاك كفد نعمة مندافت اير.
6) حكمة دري سضي سوسيال اياله فواس رمضان ممفو ممقسا أومة إسلام مرساءي لافر سكاليفون مريك ممفو اونتوق مثدياكن مكانن. مك الله سامكن دانتارا مريك سفاي يغ كاي توروت مرساءي سباكيمان يغ درساءي اوليه يغ فقير اتو كولوغن يغ دريتا دغن كلافران.
7) حكمة يغ ترفنتيغ يغ مغهيمفونكن كسمواث اياله كتقوأن مأنسي منروسي عبادة فواس. سسوغكوهث فواس رمضان اداله مدرسة فمبيذأن يغ دكورنياكن الله ستياف تاهون سباكي تربيه كفد مأنسي. مك سبأيق فواس اداله سباكيمان يغ دسوروه اوليه الله. باكي كولوغن يغ مغيكوة اراهن ترسبوة مندافة كأونتوغن يغ ساغة بسر.
دريوايتكن دري ابو هريرة رضي الله عنه, دري رسول الله (ص) برسبدا:
مَنْ صَامَ رَمَضَانَ إِيْمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ.
مقصودث :
" سسياف يغ برفواس رمضان دغن كإيمانن دان فغهارفن, اكن دامفون دوسا2ث يغ تردهولو". (متفق عليه)
سهوبوغن ايت, سباكي أومة إسلام, كيت سموا اداله دمينتا سوفاي دافت مغيلقكن سبارغ فمبازيران, تراوتام فمبازيران مكانن كران فد كبياسأنث, افبيلا دبولن فواس كيت سلالوث ممبلي برباكي جواده يغ دجوال دمرات2 تمفت دنكارا كيت, سهيغكاله نفسو ماكن مغاتاسي سكلا2ث. سدغكن كيت تاهو بهوا, برفواس ايت بوكنله اونتوق منجامو سليرا, تتافي اونتوق مندافتكن كسدران دان كإنصافن ترأوتام سكالي باكي مريك يغ تيدق بركممفوان. كيت دبنركن ماكن دكالا ماسوقث وقتو بربوك, تتافي بيارله سدرهان كران مماكن مكانن يغ برلبيهن بوليه مثببكن فونجا كفد ستياف فثاكيت.
,
اوليه ايت, دكسمفاتن بولن يغ فنوه كأكوغن, ماريله كيت بردعا دان براوسها اونتوق منيغكتكن موتو فواس كيت سوفاي أي لبيه بأيك درفد فواس فد تاهون2 يغ لالو.
أَعُوْذُ بِالله ِمِنَ الشَّيْطَانِ الرَجِيْمِ
(سورة البقرة اية 186)
يغ برمقصود :
" دان افبيلا همبا2كو برتاث كفدمو مغنأي اكو مك (بريتاهو كفد مريك) : سسوغكوهث اكو (الله) سنتياس همفير (كفد مريك) اكو فركننكن فرموهونن اورغ يغ بردعا افبيلا إي بردعا كفدكو . مك هندقله مريك مثاهوت سروانكو (دغن مماتوهي فرينتهكو) دان هندقله مريك برإيمان كفدكو سفاي مريك منجادي بأيك سرت بتول."
سموكا الله سبحانه وتعالى سنتياس ممبريكن توفيق دان هداية كفد كيت سموا اونتوق منخافي كبركاتن بولن سوجي رمضان, ستروسث كيت مندافت كسجهترأن هيدوف ددنيا دان دأخيرة.
أَعُوْذُ بِالله ِمِنَ الشَّيْطَانِ الرَجِيْمِ
(سورة العصر اية 1-3)
يغ برمقصود :
"دمي ماس! سسوغكوهث مأنسي ايت دالم كروكيأن. كخوالي اورغ2 يغ برايمان دان برعمل صالح, دان مريك فول برفسن2 دغن كبنران, سرت برفسن2 دغن صبر".
.
วันจันทร์ที่ 17 สิงหาคม พ.ศ. 2552
السلام عليكم ورحمة الله وبركاته
مغالو2كن كحاضيران اندا دالم بلوق بركوغسي مغلومت اين


c: text/html

text:
Wednesday, April 22, 2009
زمبري ڤون تق يقين دي مب ZAMBRY TAK YAKIN DIA MB
ڤوتراجاي: منتري بسر ﴿كوديتا﴾ ڤراق، داتوق سري در زمبري عبدالقادر منفايلكن نوتيس اصول د محكمه ڤرسكوتوان اونتوق مروجوق ڤرسوالن اوندڠ-اوندڠ برهوبوڠ تفسيرن فصل 63 اوندڠ-اوندڠ توبوه كراجأن نڬري ڤراق سوڤاي محكمه ايت مموتوسكن بلياو اداله منتري بسر يڠ سه.
در زمبري منفايلكن نوتيس اصول ايت د ڤجابت ڤندفتر محكمه ڤرسكوتوان، د سيني، سمالم، ملالوءي تتوان ذول رفيقاواي اند ڤرتنرس.
نوتيس اصول ايت دايدركن كڤد ميديا ڤتڠ اين.
دالم نوتيس اصول ايت يڠ دسرتاكن دڠن افيداۏيت سوكوڠنڽ، در زمبري مموهون سوڤاي محكمه ڤرسكوتوان مموتوسكن دان منتفسير ڤرونتوكن فصل-فصل 16﴿2﴾ دان 16﴿6﴾ اوندڠ-اوندڠ توبوه نڬري ڤراق ايايت;
- سام اد سلطان ڤراق ممڤوڽاءي حق اونتوق ممڤركنن ڤرموهونن داتوق سري محمد نيزر جمال الدين اونتوق ممبوبركن ديوان اوندڠن نڬري ڤراق ﴿سيدڠ دون﴾ اڤابيلا محمد نيزر تيدق لاڬي منداڤت كڤرچايأن سباهاڬين بسر اڠڬوتا-اڠڬوتا ديوان;
- سام اد اڤابيلا سلطان ڤراق تيدق بركنن اونتوق مڠڬوناكن ڤريروڬتيف دراج بڬيندا اونتوق ممبوبركن سيدڠ دون، ادكه اي مروڤاكن سواتو كهندق ڤرونتوكن فصل 16﴿6﴾ بهاوا محمد نيزر هاروس ملتقكن جاوتن بلياو دان اهلي-اهلي مجليس مشوارت كراجأن;
- سام اد برايكوتن كاڠڬانن محمد نيزر ملتقكن جاوتن دان اهلي-اهلي مشوارت كراجأن، سلطان ڤراق ممڤوڽاءي حق اونتوق ملنتيق زمبري سباڬاي منتري بسر.
زمبري دالم نوتيس اصولڽ بركات، سكيراڽ محكمه ڤرسكوتوان مموتوسكن كتيڬ-تيڬ ڤرسوالن ايت مميهق كڤداڽ، مك محكمه ايت ڤرلو مڠيشتهاركن بهاوا ڤد 6 فيبرواري 2009، بلياو تله دلانتيق دڠن سواجرڽ سباڬاي منتري بسر ڤراق.
محكمه ڤرسكوتوان منتڤكن ثلاث دڤن اونتوق مندڠر ڤرموهونن نوتيس اصول ايت.
زمبري بركات كڤوتوسن محكمه ايت جوڬ ننتي اكن ملرايكن كبونتوان ڤوليتيك يڠ برلاكو د ڤراق د مان محمد نيزر منڬسكن بلياو ماسيه منتري بسر يڠ سه، سيدڠ دون تيدق داڤت برسيدڠ دان كراجأن نڬري ڤراق تيدق بروڤايا اونتوق ملقساناكن توڬسڽ دڠن ايفيشن دان/اتاو بيبس.
- برنام -
Labels: ايديسي جاوي
No comments:
Subscribe to: Post Comments (Atom)

robotstxt: allowed

filter: keep


text:
السلام عليكم
الحَمْدُ للهِ الَّذِيْ أَرْسَلَ رَسُوْلَهُ بِالهُدَى وَدِيْنِ الحَقِّ لِيُظْهِرَهُ عَلَى الدِّيْنِ كُلِّهِ وَلَوْ كَرِهَ المُشْرِكُوْنَ أَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ …أَمَّا بَعْدُ…..فَيَا عِبَادَ اللهِ ! اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ …
واهاي همبا-همبا الله ! برتقوىله سكالين كامو كڤد الله دڠن سبنر-بنر تقوى. دان جاڠنله كامو ماتي ملاءينكن دالم كادأن اسلام.
ساي مڽرو ديري ساي سنديري دان جوڬ سيدڠ جمعة سكالين اڬر كيت سام-سام منيڠكتكن كتقوأن كيت كڤد الله دڠن ملاكوكن سڬالا سوروهنڽ دان منجاوهي سڬالا يڠ دتڬهڽ.
سيدڠ جمعة يڠ دحرمتي سكالين
فرمان الله دالم ايات 140 سوره آل عمران :
إن يمسسكم قرح فقد مس القوم قرح مثله وتلك الأيام نداولها بين الناس وليعلم الله الذين ءامنوا ويتخذ منكم شهداء والله لايحب الظــلمين
مقصودڽ : جك كامو ﴿دالم ڤڤراڠن أحد﴾ منداڤت لوك مك سسوڠڬوهڽ قوم كافير ايت ڤون ﴿دالم ڤراڠ بدر﴾ منداڤت لوك يڠ سام. دان ماس كجايأن دان ككالاهن ايت، كامي ڬيليركن د انتارا مأنسي ﴿اڬر مريك منداڤت ڤڠاجرن﴾. دان اڬر الله ممبيذاكن اورڠ-اورڠ برايمان ﴿دڠن اورڠ-اورڠ كافير﴾ دان سوڤاي سباهاڬين كامو دجاديكنڽ ڬوڬور سباڬاي شهداء. دان الله تيدق مڽوكأي اورڠ-اورڠ يڠ ظاليم
كيت بوات سكين كاليڽ باكل منيڠڬل بولن شوال يڠ تله باڽق منيڠڬلكن كسن مانيس دان ڤاهيت دالم دياري هيدوڤ كيت. ستياڤ كالي تيباڽ بولن شوال مك اي مڠيڠتكن كيت كڤد ببراڤ ڤريستيوا بسر يڠ ڤرنه برلاكو دالم بولن اين سڤرتي ڤڤراڠن أحد يڠ برلاكو ڤد ڤرتڠهن بولن شوال تاهون ك-3 هجرة دايكوتي دڠن ڤڤراڠن أحزب اتاو خندق يڠ برلاكو ڤد بولن شوال برلاروتن سهيڠڬ اول بولن ذوالقعده تاهون 5 هجرة. بولن شوال جوڬ مڽقسيكن باڬايمانا برلاكوڽ ڤڤراڠن حنين ڤد تاهون ك-8 هجرة ايايت سلڤس ڤمبوكأن كوتا مكة. ڤڤراڠن بسر اين مڽدركن كيت باڬايمانا اڤي ڤرموسوهن كفار ترهادڤ اسلام تيدق مڠنل تمڤت دان ماس. جك رسول الله صلى الله عليه وسلم برسام ڤارا ڤجواڠ اسلام ترڤقسا بردڤن دڠن موسوه يڠ ڽات ڤد بولن شوال سداڠكن كيت ڤد هاري اين راماي يڠ كچونداڠ دڠن نفسو شهوات دان شيطان ڤد بولن شوال ستله برڤنت للاه مڠاول نفسو سڤنجڠ رمضان لالو. كات ڤڤاته عرب بركنأن حقيقة هاري راي يڠ سڤاتوتڽ كيت سمبوت ايأيت :
لَيْسَ العِيْد لِمَنْ لَبِسَ الجَدِيْدَوَلَكِنَّ العِيْد ِلمَنْ تَقْوَاهُ يَزِيْدُ
مقصودڽ : بوكنله هاري راي ايت باڬي مريك يڠ سقدر مماكاي ڤاكاين بارو سباليقڽ هاري راي يڠ سبنرڽ اياله باڬي مريك يڠ تقوىڽ برتمبه
سيدڠ جمعة يڠ دحرمتي سكالين،
فرمان الله دالم سورة الغافر ايات 23 – 24
ولقد أرسلنا موسى بئايـتنا وسلطن مبين إلى فرعون وهـمـن وقـرون فقالوا سـحر كذاب
مقصودڽ : سسوڠڬوهڽ تله كامي اوتوسكن نبي موسى دڠن ممباوا كتراڠن كامي دان داليل يڠ ڽات كڤد فرعون، هامن دان قارون لالو مريك بركات : “ اين اهلي سيحير لاڬي ڤندوستا“.
اومت يڠ ترباءيك د سيسي الله اياله اومت يڠ منجالنكن أمانه الله دالم كهيدوڤن سهارين كتيك سنڠ دان سوسه، كاي دان ڤاڤا، توا دان مودا. ڤرجواڠن دالم منيڠڬيكن شعار اسلام د موك بومي اين تيدق داڤت لاري درڤد مڠهادڤي ڤلباڬاي رينتاڠن دان چابرن. سڬالا رينتاڠن دان چابرن اين تيدق بوليه دأڠڬڤ سباڬاي باتو ڤڠهالڠ يڠ ممبنتوتكن ڤرجواڠن سباليقڽ اي مستيله دأڠڬڤ سباڬاي ڤنمبه كڤد سماڠت جواڠ يڠ سديا اد. سماكين كوات چابرن مك سماكين تيڠڬي سماڠت جواڠ سهيڠڬ اخيرڽ كبنرن ڤستي منداڤت كمناڠن مانكالا كباطلن ڤستي داڤت دكالهكن. تيدق موده اونتوق منڠ تتاڤي بوكن سوسه اونتوق كاله. چونتوهڽ كتيك كيت مرنوڠ ڤرجواڠن نبي موسى عليه السلام يڠ ترڤقسا بردڤن دڠن تيڬ جنيس مأنسي يڠ بربيذا دري سڬي ڤڠكت، توڬس دان ڤرانن تتاڤي متلامتڽ سام ايأيت ممستيكن اومت مأنسي تروس مڽمبه سسام مأنسي سرتا كفور كڤد الله. مأنسي ڤرتام برنام فرعون يڠ برجاوتن سباڬاي راج ڤمرينته يڠ منجاديكن كواس سباڬاي حق ميليك مطلق بوكنڽ منجاديكن كواس ايت سباڬاي سواتو أمانه درڤد الله سهيڠڬ دي سڠڬوڤ ملاوان الله تنڤا راس تاكوت دان برساله. فرعون تله لام ماتي لمس دڠن ڤنوه كهينأن تتاڤي ڤميمڤين-ڤميمڤين يڠ برسيكڤ سڤرتيڽ تروس اد ستياڤ زمان دان تمڤت. ڤميمڤين جنيس اين تيدق ڤرنه تاكوت اونتوق ممڤرسنداكن اسلام دان مڠنيڤيكن اڬام دالم ڤوليتيق، ايكونومي، سوسيال دان سباڬايڽ. اخيرڽ ڤميمڤين جنيس اين منجاديكن ديريڽ سباڬاي ڤڠواسا يڠ تيدق بوليه دسڠڬه سهيڠڬ يڠ قوات دان كاي سنتياس منڠ مانكالا يڠ لمه دان ميسكين منجادي مڠسا كظاليمن يڠ سنتياس كاله.
سيدڠ جمعة يڠ درحمتي الله،
مأنسي جنيس كدوا برنام هامن يڠ برڤرانن سباڬاي منتري اتاو ڤڬاواي يڠ بروسها سياڠ دان مالم دالم ممستيكن رعيت جلاتا سنتياس توندوق كڤد ڤميمڤين يڠ سست دان ظاليم سچارا ممبابي بوتا. هامن جوڬ تله ماتي تتاڤي منتري دان ڤڬاواي يڠ برسيكڤ سباڬايمان همن تروس مونچول سهيڠڬ رعيت تروس كليرو حاصيل كڤتاهن بيچارا مأنسي جنيس اين يڠ بيجق منوتوڤ كسستن دان كظاليمن ڤميمڤين. اڤ يڠ لبيه مالڠ اڤابيلا اد يڠ فهم اڬام تتاڤي سڠڬوڤ منجوال اڬام دمي دنيا سهيڠڬ تيمبولڽ ڤنداڤت بهاوا دالم منديديق مأنسي هاڽ ڤرلو كڤد امر معروف سهاج تنڤا ڤرلو كڤد نهي موڠكر كران بيلا تله باڽق ڤروڬريم كبأيقكن مك مأنسي اكن جادي باءيك دڠن سنديري تنڤا ڤرلو كڤد ڤنچڬاهن سداڠكن بيلا كيت ليهت دالم نڬارا لبيه باڽق ڤروڬريم يڠ مروسقكن بربنديڠ ڤروڬريم منديديق سهيڠڬ منيڠكتڽ جناية، ڤچه أمانة دان سباڬايڽ. جك رعيت تروس ترڤسونا دڠن تيڤوان اين مك روسقله كيت. بيلا رعيت هاڽوت دڠن هيبورن مك نڬارا دجاجه دڠن كجاهتن، بيلا رعيت بوليه دجوال بلي مك سيستيم نڬارا تروس روسق بيناسا. ايڠتله سواتو ڤسانن رسول الله صلى الله عليه وسلم
: مَا مِنْ نَبِيٍّ بَعَثَهُ اللهُ فِى أُمَّةٍ قَبْلِي إِلاe
مقصودڽ : تياد سأورڠ نبي ڤون يڠ الله اوتوس كڤد اومت سبلوم اكو ملاءينكن ترداڤت ڤد اومتڽ ايت ڤنولوڠ دان ڤارا صحابة يڠ ملقساناكن سنهڽ دان مڠيكوت ڤرينتهڽ. ستله جنراسي مريك، داتڠله جنراسي يڠ هاڽ ڤنداي برچاكڤ اڤ يڠ تيدق دبوات. مريك ملاكوكن ڤربواتن-ڤربواتن يڠ تيدق ڤرنه دڤراينتهكن كڤد مريك. سسياڤا يڠ برجهاد مننتڠ مريك دڠن تاڠنڽ مك دي سأورڠ يڠ برايمان. سسياڤا يڠ برجهاد مننتڠ مريك دڠن ليدهڽ مك دي سأورڠ يڠ برايمان. سسياڤا يڠ برجهاد مننتڠ مريك دڠن هاتيڽ مك دي جوڬ سأورڠ يڠ برايمان. تياد لاڬي كايمانن سلڤس ايت والاوڤون سبسر ساوي
سيدڠ جمعة يڠ درحمتي الله،
مأنسي جنيس كتيڬ ڤولا برنام قارون يڠ مروڤاكن هرتاون يڠ سڠڬوڤ ممبنتو ڤميمڤين دان منتري ملالوءي هرتا ككايأنڽ دڠن شرط دي منداڤت بالسن يڠ برڬندا حاصيل ڤلابورنڽ دالم مڽستكن رعيت دان منوتوڤ كسالهن ڤميمڤين. قارون جوڬ تله لاما ماتي دتلن بومي برسام هرتا ككايأنڽ تتاڤي هرتاون يڠ برسيكڤ سباڬايمان قارون تروس وجود د مان-مان. بهايڽ هرتاون جنيس اين اياله دي ممڤو مڠاول شستيم ڤمرينتاهن، ڤرونداڠن، ايكونومي، سوسيال دالم سسبواه نڬارا كران برجاي ممبلي نڬارا دڠن هرتا ككايأنڽ. جادي تيدق ڤليق اڤابيلا وجودڽ نڬارا يڠ دكاول اوليه ڤنياڬ داده، ڤنياڬ جودي، ڤنياڬ ارق، كوڠسي ڬلڤ دان سباڬايڽ. جاڠن تركجوت بيلا ڤنجنايه يڠ ڤاليڠ مربهاي دالم نڬارا بوليه لڤس بيبس بيلا ڤرونداڠن بوليه دڤرماءينكن اوليه كوڠسي ڬلڤ. بنر كات چرديق ڤنداي : بيلا واڠ برچاكڤ مك ڤرونداڠن اكن سڽڤ. مڽداري ڤركارا اين مك كيت سباڬاي رعيت يڠ برمروة مستيله مماستيكن بهاوا ڤميمڤين، منتري، ڤڬاواي دان هرتاون يڠ برادا د أتس كيت درڤد ڬولوڠن يڠ برتقوى دان برتڠڬوڠجواب بوكنڽ يڠ هاڽ ڤنداي مڽرو رعيت سوڤاي برجيمت چرمت تتاڤي دي هيدوڤ دالم مهليڬاي اينده، ملنچوڠ دڠن كاڤل تربڠ ميواه. جاڠن ڬادايكن مروة ديري دان نڬارا كران سديكيت هابوان واڠ، باج، ساهم سداڠكن كيت سماكين دببنكن دڠن كناءيقكن هرڬ بارڠ يڠ تيدق تركاول. جاڠن جادي مأنسي ستارف بيناتڠ يڠ بوليه د جوال بلي دڠن واڠ. اونتوڠڽ سديكيت روڬيڽ باڽق، سنڠڽ سبنتر دريتاڽ لام. لاهيرله كيت سباڬاي رعيت يڠ سنتياس ڤيكا دڠن كادأن سماس انتاراڽ جك كيت تيدق داڤت توروت سرتا دالم ڤرهيمڤونن 100 ريبو رعيت د كوالا لومڤور ايسوق مك سام-سامله كيت صلاة حاجة دان بردعاء اڬر ڤرهيمڤونن اين برلڠسوڠ دڠن باءيك تنڤا ڬڠڬوان مان-مان ڤيهق دسمڤيڠ اي منچاڤأي متلامتڽ يڠ سوچي دالم مماستيكن سيستيم دالم نڬارا كمبالي برسيه درڤد رشوة، ڤچه أمانه دان عنصور-عنصور خيانة يڠ لاين. بوكن درڤد ڬولوڠن يڠ برايمان ڬولوڠن يڠ تيدق مڠهيراوكن كادأن اومت اسلام لاين يڠ مندريتا دان دتينداس
فرمان الله تعالى دالم أية 51 سورة النور :
إنما كان قول المؤمنين إذا دعوا إلى الله ورسوله ليحكم بينهم أن يقولوا سمعنا وأطعنا وأولئك هم المفلحون
مقصودڽ : سسوڠڬوهڽ ڤركاتان يڠ داوچڤكن اوليه اورڠ-اورڠ يڠ برايمان كتيك مريك ديجق كڤد كتاب الله سبحان وتعالى دان سنه رسول الله اڬر مريك برحكوم دڠنڽ د كالڠن مريك لالو مريك بركات : “ كامي دڠر دان كامي ڤاتوه“. دان مريك ايتوله ڬولوڠن يڠ بروليه كجايأن.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
Filed under: خطبة جاوي


text:
Thursday, 16 May 2013
Tuesday, 14 May 2013
Sunday, 12 May 2013
Saturday, 11 May 2013
"بروسهاله دڠن احلاص تنڤا مميکيرکن بالسن سمات-مات، کران سماکين تيڠݢي کأخلاصن ددالم ديري، سماکين تيڠݢيله بالسن باٴيق يڠ اکن دڤراوليهي دالم کأداٴن سدر
اتاو تيدق"
"اورڠ يڠ ترلالو چڤت برڤوتوس اسا اداله اورڠ يڠ ڤوتوس هارڤن سأومڤاما دي تله مڽدياکن ديريڽ اونتوق ماتي سبلوم ماتي"
"کسوسهن تيدق سمواڽ سيقساٴن دان يڠ ڤاليڠ ڤاهيت ايت بوکن سمواڽ راچون. تتاڤي اداکالاڽ لبيه برݢونا درڤد کسنڠن يڠ تروس- منروس"
"جاڠن ليهت اڤ يڠ تله کامو اوسهاکن، تتاڤي ليهتله اڤ يڠ بلوم کامو سلسايکن"
"اورڠ يڠ سبنرڽ براني اياله مريک يڠ تق لکس ڤاته هاتي، تتاڤي برتاهن دڠن مڠهادڤي ستياڤ دوݢاٴن دان چابرن"
"سکيراڽ اکو اين مانسي يڠ بوليه ممرينتهکن مان٢ مانسي اونتوق سجود کڤد مانسي لاءين، مک اکو اکن مڽوروە ڤارا ايستري سجود کڤد سواميڽ کران بسرڽ حق سوامي
(يڠ دأنوݢرهکن الله اتس مريک" ﴿حديث ريواية ات-ترمذ
"مان٢
ڤرمڤوان يڠ ملاکوکن سمبهيڠ 5 وقتو،برڤواسا دبولن رمضان،منجاݢ کهورمتنڽ دري يڠ حرام
دان منطاعتي سوامي،مک ماسوقله اي کسورݢ دري
مان٢ ڤينتو يڠ اي کهندقي" ﴿حديث
ريواية احمد﴾
Friday, 10 May 2013
Subscribe to: Posts (Atom)


text:
Wednesday, December 31, 2008
سلامت تاهون بارو
سلامت تاهون بارو كڤد سموا رعيت مليسيا. سموڬ مليسيا اكن تروس ماجو سباڬاي سبواه نڬارا يڠ امان داماي دان بردولت
بڠسا كيت سماكين هاري سماكين ترسڤيت. بڠسا كيت سماكين هاري سماكين دهينا. ملايو تيدق بوليه برڤچه. ملايو واجب برساتو د باوه ساتو ڤايوڠ ساتو ڤرتي. برساتو كيت تڬوه ، برچراي كيت روبوه.
بڠسا كيت سماكين هاري سماكين ترسڤيت. بڠسا كيت سماكين هاري سماكين دهينا. ملايو تيدق بوليه برڤچه. ملايو واجب برساتو د باوه ساتو ڤايوڠ ساتو ڤرتي. برساتو كيت تڬوه ، برچراي كيت روبوه.
Posted by amirhamzah64/ 64أمير حمزه at 5:58 PM
No comments:
Subscribe to: Post Comments (Atom)


text:
مڠيكوتي بريتا ڤرڤوليتيقكن كيت ميمڠ بنر-بنر بيكين ڬالاو،، ڬيمان ڬق ڬالاو كالاو مليهت ڤارا ايليت-ايليت ڤرڤول تروتام كواليسي ميره ڤوتيه ياڠ سلالو ساج ممبوات اوله هاڽ اونتوق كڤنتيڠن كلومڤوقڽا ساج تنڤا ممڤرتيمبڠكن كفنتيڠن ركيات
ڤونچق كڬالاوان ساي اداله كتيكا اوندڠ-اوندڠ ڤيلكادا دمان كڤالا دايره ياڠ دڤيليه اوليه د،ڤ،ر،د اكن دسياهكن اوليه د،ڤ،ر،، جيكا ايتو ترجادي بنر-بنر مريكا تله مرمڤس هق-هق كونستيتوسيونل ركيات ياڠ ڤاليڠ منداسر
ساي مراس اين اداله اءوال كهنچورن ايرا ريفورماسي دان بنيه-بنيه اوردا بارو اكن تومبوه سوبور كمبالي، دان كيت اكن كمبالي كزامن دولو كالا هاهاهاه
تاڤي،،، اه،،، سودهلاه، سموڬ الله منونجوقكن جالن تربايق اونتوق بڠسا ايندونيسيا ترچينمتا اين،، امين


text:
تيوري دان قاعدە ڤنوليسن جاوي
چارا دان ڤندکتن ڤڠاجرن/ڤمبلاجرن توليسن جاوي.نقاعده ڤمبلاجرن جاوي مروڤاکن قاعدە يڠ ڤنتيڠ دان ڤاليڠ اساس دالم ڤمبلاجرن دان ڤنوليسن توليسن جاوي.
اراس 1
ارس اين مروڤاکن ارس يڠ ڤاليڠ اساس دالم ڤمبلاجرن جاوي. ڤد ارس اين دتکنکن تيݢ ڤرکارا يڠ اوتام ياٴيت سوکو کات ڤرکاتان , ڤادنن حروف رومي دان جاوي دان صفة٢ حروف
ڤد ارس اين موريد تيدق دددهکن دڠن قاعدە٢ جاوي لاݢي سوڤايا موريد تيدق راس ترببن دان لبيه برمينت اونتوق ممڤلاجري جاوي. د اخير ڤمبلاجرن ارس اين، توروت دسدياکن لاتيه توبي يڠ ريڠن باݢي مناريق مينت موريد اونتوق بلاجر.
اراس 2
ڤد ارس اين ماسيه دککلکن قاعدە ڤادنن حروف سباݢاي اساس اوتام دالم ايجأن. ارس اين جوݢ منکنکن حروف٢ يڠ بياسا دݢوناکن ڤد ڤرکاتاٴن ڤينجمن بهاس عرب. د اخير ڤمبلاجرن توروت دسدياکن لاتيه توبي باݢي ممنتڤکن لاݢي ڤڠݢوناٴن دان ڤمهمن موريد-موريد
ارس 3
ارس اين منکنکن قاعدە ايجأن يڠ بتول دڠن چارا ممڤلاجري قاعدە يڠ بتول. دسوسولي دڠن لاتيهن يڠ دسرتاکن برسام دڠن ڤنرڠن قاعدە دان ڤمبتولن کسالهن سکيراڽ ڤرلو. موريد٢ دݢالقکن مروجوع فورمولا سڤرتي د ارس 1 دان ارس 2 باݢي مماهيرکن ديري دالم ايجأن جاوي
Posted in:


text:
السلام عليكم
الحَمْدُ للهِ الَّذِيْ أَرْسَلَ رَسُوْلَهُ بِالهُدَى وَدِيْنِ الحَقِّ لِيُظْهِرَهُ عَلَى الدِّيْنِ كُلِّهِ وَلَوْ كَرِهَ المُشْرِكُوْنَ أَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ …أَمَّا بَعْدُ…..فَيَا عِبَادَ اللهِ ! اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ …
واهاي همبا-همبا الله ! برتقوىله سكالين كامو كڤد الله دڠن سبنر-بنر تقوى. دان جاڠنله كامو ماتي ملاءينكن دالم كادأن اسلام.
ساي مڽرو ديري ساي سنديري دان جوڬ سيدڠ جمعة سكالين اڬر كيت سام-سام منيڠكتكن كتقوأن كيت كڤد الله دڠن ملاكوكن سڬالا سوروهنڽ دان منجاوهي سڬالا يڠ دتڬهڽ.
فرمان الله دالم اية 109 سورة البقرة:
وَدَّ كَثِيرٌ مِنْ أَهْلِ الْكِتَابِ لَوْ يَرُدُّونَكُمْ مِنْ بَعْدِ إِيمَانِكُمْ كُفَّارًا حَسَدًا مِنْ عِنْدِ أَنْفُسِهِمْ مِنْ بَعْدِ مَا تَبَيَّنَ لَهُمُ الْحَقُّ ۖ فَاعْفُوا وَاصْفَحُوا حَتَّىٰ يَأْتِيَ اللَّهُ بِأَمْرِهِ ۗ إِنَّ اللَّهَ عَلَىٰ كُلِّ شَيْءٍ قَدِيرٌ
باڽق د انتارا اهلي كتاب ﴿يهودي دان نصراني﴾ سوك كالاوله كيراڽ مريك داڤت مڠمباليكن كامو منجادي كافر ستله كامو برايمان، كران دڠكي يڠ تيمبول دري ديري مريك سنديري، سسوده ڽات كڤد مريك كبنارن ﴿نبي محمد صلى الله عليه وسلم﴾. اوليه ايت، معافكنله دان بياركنله اوليه كامو ﴿اكن مريك﴾، سهيڠڬ الله داتڠكن ڤرينتهڽ. سسوڠڬوهڽ الله مها كواس اتس تياڤ-تياڤ سسوات
كيت باكل مڽمبوت كداتاڠن بولن ذوالحجة ستروسڽ مراعيكن كداتاڠن عيدألضحى بوات سكين كاليڽ دالم هيدوڤ كيت. اڤبيلا سهاج مڽبوت بولن ذوالحجة مك سوده ترڬمبر دالم ڤميكيرن كيت تنتڠ ڤرجواڠن دان ڤڠوربانن تراوتما د دالم ممڤرتاهنكن كسوچين اسلام دان مڠمبڠكن دعوة اسلام. ڤد هاري اين كيت داڤت مليهت ڤلباڬاي چارا دان ستراتيڬي يڠ دأتوركن اوليه موسوه اسلام د دالم ممراڠي اومة اسلام سمادا ملالوءي سراڠن فيزيكل ماهوڤون ڤميكيرن. بتاڤ راماي اومة اسلام يڠ منجادي مڠسا كڤد سنجات موسوه اسلام تراوتما د بومي عراق دان ڤلسطين. اومت اسلام د غزة، ڤلسطين سداڠ دكڤوڠ اوليه زيونيس يهودي تنڤا منداڤت بنتوان يڠ سواجرڽ درڤد سودارا ساڬام سنديري. ملالوءي ميمبر جمعة يڠ مليا اين مك كيت مندسق اڬر سلوروه ڤميمڤين نڬارا اومت اسلام برساتو هاتي اونتوق سڬرا بڠكيت د دالم مڠهنتيكن كڬانسان زيونيس يهودي سبلوم لبيه رامي اومة اسلام ڤلسطين يڠ باكل دراته اوليه ڤلورو دان بوم كفار دورجانا.
ڤرتمبوڠن د انتارا جاهلية دڠن اسلام تروس برلاكو، ڤرلاونن انتارا ايمان دان كفور تروس برلڠسوڠ دان ڤرچڠڬاهن انتارا حق دان باطل تروس وجود. سأورڠ توكوه علماء تركنل، در عبدالله ناصح علوان دالم سبواه بوكوڽ منڬسكن بهاوا موسوه-موسوه اسلام بروسها ڬيڬيه باڬي مماستيكن 4 ڤركارا يڠ برادا ڤد تاڠن اومة اسلام مستي دهنچوركن ايايت القرءان ، يونيۏرسيتي الازهر مصر، هاري جمعة دان مسجد الحرام، مكة د مان جك كامڤت-امڤت ڤركارا ترسبوت برجاي دهنچوركن مك اومت اسلام برادا دالم كادأن ترومبڠ-امبيڠ. ڤرتام : القرءان چوبا دماسوقكن د دالمڽ عنصور-عنصور ڤڽليويڠن، ڤيندأن اڬر اي تيدق لاڬي منجادي رجوعكن دان باهن ڤتونجوق كڤد مسلم. موسوه اسلام ڤرنه لاكوكن دڠن ڤمبيايأن جوتأن دولار اميريك باڬي منچيتق 50،000 نسخه اونتوق دأڬيهكن كنڬارا صوماليا يڠ مڠالمي كريسيس كبولورن ڤد اول لاڤن ڤولوهن دهولو. ڤندودوق صوماليا يڠ كباڽقكنڽ براڬام اسلام، مريك بوكن سهاج دبري بنتوان ماكنن، ڤد ماس يڠ سام جوڬ دبكلكن القرءان يڠ تله دڤيندا اية يڠ تيدق دكتهوي مڠناءيڽ ملاءينكن مريك يڠ ماهير دڠن القرءان، تتاڤي الله سبحانه وتعالى تيدق ماهو كتاب سوچيڽ ايت دسليويڠ، مك دإلهامكن كڤد ڤارا علماء ممبوڠكر كڬياتن حرام موسه اسلام. اي تيدق لاين اداله اونتوق منجاوهكن اورڠ اسلام درڤد كتاب رجوعكن مريك يڠ برتيندق سباڬاي ڤمبري هداية درڤد الله سبحانه وتعالى. انتارا تاهون 1995 هيڠڬ 2000 ڤولا موسوه اسلام تله مريك لبيه 7 سوره ڤلسو يڠ دايدركن ملالوءي اينترنيت تتاڤي برجاي دسداري اوليه ڬولوڠن يڠ چينتاكن اسلام دان القرءان
كدوا : يونيۏرسيتي الازهر يڠ منجادي ڤوسة ڤڠاجين انتارابڠسا يڠ منريما كحاضيرن دان كبنجيرن ڬرادوان يڠ داتڠ درڤد سلوروه دنيا اونتوق مندالمي علمو-علمو اسلام چوبا دروبوهكن، كالاو تيدق ڤون سيستم ڤمبلاجرن دان هوبوڠن باءيك سديا اد ترجالين د كالڠن ڤلاجر دان كاكيتاڠن يونيۏرسيتي ڤرلو دروسقكن، ايتوله يڠ تله موسوه اسلام جالنكن سلام ببراڤ تاهون. تيدق كتيڠڬالن سيكڤ ڤميمڤين نڬارا كيت يڠ مڠڬڠڬو كرجاسام أنترا كوليج تمفاتن دڠن يونيۏرسيتي الازهر سهيڠڬ ريبوان ڤلاجر اڬام منجادي مڠسا.
كتيڬ : دروسقكن كموليأن هاري جمعة د مان كباڽقكن نڬارا اومة اسلام تيدق تركچوالي درڤد منروسكن كرج ڤد هاري جمعة، يڠ مڠاقيبتكن رامي د كلاڠن مسلم تيدق لاڬي داڤت منومڤوكن دڠن باءيك اونتوق برعبادة خصوص ڤد هاري جمعة ماله رامي يڠ تنڤا سڬن سيلو منيڠڬلكن صلاة جمعة. لبيه مالڠ اڤبيلا اداڽ اومة اسلام سنديري يڠ مراس مالو سكيراڽ برچوتي هاري جمعة تتاڤي تيدق مراس مالو اونتوق برچوتي ڤد هاري احد. اخيرڽ اومت اسلام منونايكن عبادة سچارا ترڬسا-ڬسا ڤد هاري جمعة سداڠكن اورڠ كريستيان داڤت ممنوهي ڬريجا دڠن تنڠ ڤد هاري احد. محاسبة له ديري تنتڠ سياڤ
يڠ روڬي دان سياڤ اونتوڠ دنيا اخيرة
كامڤت : موسوه اسلام بروسها مرونتوهكن مسجد الحرام د مان رومه الله اين منجادي ساسرن ڤيهق موسوه كران برجاي مڽاتو-ڤدوكن اومت اسلام سلوروه دنيا خصوصڽ كتيك منجالني عبادة حاج. تله ببراڤ كالي تردڠارڽ سوارا ڬانس دري ڤرليمين بريطان دان إسرائيل چادڠن اڬر كعبة دبوم اتاو دهنچوركن سڬرا
بيلا مڠيڠاتي 4 ساسرن موسوه اسلام دالم ملمه دان ستروسڽ مڠهنچوركن اومت اسلام مك سواجرڽ كيت بڠكيت د دالم مناڠني ڤركارا اين براساسكن روح ڤرجواڠن اسلام. نڬارا كيت توروت تردڠار سوارا سومبڠ درڤد ڬولوڠن بوكن اسلام يڠ لنتڠ منچمڤوري اوروسن اومة اسلام سڤرتي مسئله فتوى يڠ دكلواركن اوليه مجليس فتوى كبڠسأن دالم مسئله ڤڠحرامن pengkid ايايت ڤرمڤوان يڠ مڽروڤأي ڬاي هيدوڤ للاكي دان تربارو سنامن yoga يڠ دداڤتي مڠاندوڠي عنصور-عنصور كاڬامأن، منترا دان ڤموجأن. كيت بيمبڠ سكيراڽ كلنتڠن اورڠ بوكن اسلام دالم مننتڠ فتوى عقيبة منيرو ڤربواتن ڤميمڤين اسلام سنديري يڠ باڽق مڽڠڬه فتوى يڠ دكلواركن سبلوم اين.
كيت جوڬ جاڠن عاشيق دڠن مسئله هرڬ ميڽق دان هرڬ بارڠ سهيڠڬ لوڤ كڤد سراڠن عقيدة يڠ سداڠ برلاكو. كيت بڬيتو بيمبڠ اڤبيلا دبنتڠ د ڤرليمين بهوا جملة انق لوار نكاح اياله 250 ريبو اورڠ دان راماي د كالڠن انق-انق يڠ تيدق بردوسا اين ترماسوق اورڠ اسلام دجاڬ اوليه ڤوسة اسوهن يڠ دكنداليكن اوليه كريستيان. بڬيتو جوڬ وجود ڤنمڤتن ڤساكيت يڠ مڠهيداڤي ڤڽاكيت HIV
فرمان الله دالم ايات 36 سوره الانفال :
الَّذِينَ كَفَرُوا يُنْفِقُونَ أَمْوَالَهُمْ لِيَصُدُّوا عَنْ سَبِيلِ اللَّهِ ۚ فَسَيُنْفِقُونَهَا ثُمَّ تَكُونُ عَلَيْهِمْ حَسْرَةً ثُمَّ يُغْلَبُونَ ۗ وَالَّذِينَ كَفَرُوا إِلَىٰ جَهَنَّمَ يُحْشَرُونَ
مقصودڽ : سسوڠڬوهڽ اورڠ-اورڠ كافر ايت منفقهكن هرتا مريك اونتوق مڠهالڠي جالن الله. مريك اكن منفقهكن هرتا ايت كمودين اي منجادي ڤڽسالن باڬي مريك دان مريك اكن دكالهكن دان كدالم نراك جهنم مريك اكن دكومڤولكن.
تيدق كتيڠڬالن اونتوق كيت سام-سام مرنوڠ تنتڠ مسئله ايكونومي دنيا يڠ مرودوم. اي مڠڬمبركن باڬايمانا سيستيم ايكونومي چيڤتأن مأنسي تيدق ممڤو برتاهن لام دان مروڬيكن. اوسها دالم كمبالي مڠڬوناكن دينار امس مڠڬنتيكن واڠ كرتس تله لام دلاكوكن اوليه چرديق ڤنداي اسلام نامون عقيبة تاكوت كڤد موسوه اسلام لبيه درڤد تاكوت كڤد الله مڽببكن اوسها مورني اين تروس تربنتوت. ماله لاوڠن اڬر سلوروه نڬارا اومت اسلام دان ڤلابور اسلام منيڠڬلكن عمالن ربا تروس لنتڠ بركومنداڠ تتاڤي ڤراسان كورڠ يقين كڤد سيستيم اسلام تله مڽببكن اي دڤندڠ سڤي. كيت داڤت مروبهڽ جك كيت سايڠكن اسلام دان چينتاكن كبهاڬين اخيرة د مان سباڬاي چونتوهڽ اڤبيلا تيندقكن كراجأن كلنتن مڽيمڤن سومبر كأواڠنڽ دالم ڤربنكن اسلام تله مڽببكن لبيه باڽق بڠك يڠ مڽدياكن سيستيم كأواڠن اسلام دبوك د كلنتن دان سلوروه نڬارا. بڬيتو جوڬ ڤڠحرامن جودي دان ڤڠوراڠن ڤريميس ارق درڤد 86 بواه سبلوم 1990 د بندر كوتا بهارو كڤد 8 بواه سهاج سكارڠ تيدق ڤرنه منجاديكن نڬري اين مفلس ماله لبيه باڽق ڤروڬريم كباجيكن داڤت دسدياكن كڤد رعية جلاتا. چوكوڤله سلوروه ڤلابور دان نڬارا اسلام برساتو اتس داسر اسلام مك سلوروه بنك ربا اكن ليڤت تيكار دان كاڤيتاليس ڤڠهيسڤ داره اكن ترسوڠكور مڽمبم تانه. اسلامله نسچاي كيت سلامت د دنيا دان اخيرة.
فرمان الله دالم ايات 41 سوره العنكبوت :
مَثَلُ الَّذِينَ اتَّخَذُوا مِنْ دُونِ اللَّهِ أَوْلِيَاءَ كَمَثَلِ الْعَنْكَبُوتِ اتَّخَذَتْ بَيْتًا ۖ وَإِنَّ أَوْهَنَ الْبُيُوتِ لَبَيْتُ الْعَنْكَبُوتِ ۖ لَوْ كَانُوا يَعْلَمُونَ
مقصودڽ : ڤرومڤامان اورڠ-اورڠ يڠ مڠمبيل ڤليندوڠ سلاين درڤد الله سڤرتي لابه-لابه يڠ ممبوات رومه. دان سسوڠڬوهڽ رومه يڠ ڤاليڠ لمه اياله رومه لابه-لابه جك مريك مڠتهوي.
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
Filed under: خطبة جاوي |


text:
(دترانسليتراسي دري www.murai.com.my)
(تيکس اوليه شفيقة جلال)
(فوتو اوليه مزلان فوتوݢرافي)
کوالا لومڤور، 17 اوݢوس 2011: ڤڽاڽي ترسوهور نݢارا، داتوء سيتي نورهليزا تارالدين اکوٴي بنر٢ ترکسن دڠن تودوهن درڤد ڤيهق يڠ تيدق برتڠݢوڠجواب يڠ مڠاتکن ڤرودوق کلوارنڽ، SimplySiti سباݢاي تيدق حلال.
ماله، لبيه ترو لݢي سيتي نورهليزا ممبريتاهو، کجاتوهن جوالن ڤرودوقڽ جوݢ برلاکو دڠن قدر سݢرا دان کتارا سباٴيق سهاج ادا ڤيهق يڠ تيدق برتڠݢوڠجواب يڠ ملاکوکن تودوهن ترسبوت دسبواه لامن بلوݢ ڤد 3 اوݢوس لالو. لاڤورن دالم بلوݢ ترسبوت جوݢ مندعوا بهاوا سمڤيل بروس ڤرودوق SimplySiti مڠندوڠي دي.اين.ايه بولو بابي.
“تروس-ترڠ تودوهن مڠناٴي SimplySiti تيدق حلال اين تله ممبري کسن دان ايمڤق يڠ بسر ترهادڤ جوالن ڤرودوق کامي. اڤ تيدقڽ، بايڠکن بيلا ايسو اين دبڠکيتکن ڤد هاري جمعة، سرت-مرت ڤد هاري سبتو دان احد جوالن کامي تروس جاتوه مرودوم!
“سلاٴين ايت، اي تله سچارا تيدق لڠسوڠ ممبوروقکن نام باٴيق SimplySiti. ماله، کامي داڤت تاهو اد ڤڠݢونا يڠ سوده ڤون ممبواڠ تروس تيدق مماکاي ڤرودوق کامي. ساي ساڠت کسل دان سديه دڠن اڤ يڠ برلاکو.
“سبنرڽ، سموا يڠ برلاکو اداله ساله تفسيرن ببراڤ ڤيهق. ميمڠ سوسه اونتوق منداڤتکن لوݢو حلال درڤد جاکيم (جابتن کماجوان اسلام ماليسيا) دان کامي ڤون منوڠݢو لام اونتوق منداڤتکنڽ.
“نامون، کامي برجاي منداڤتکن سبلوم SimplySiti کلوار لاݢي. کيني، کامي راس بربسر هاتي اڤبيلا جاکيم سکالي لاݢي مڽوکوڠ دان ممبنتو ميقينکن اورڠ راماي بهاوا ڤرودوق کامي ميمڠ حلال”، کاتڽ کڤد murai.com.my.
باݢايمانڤون سيتي نورهليزا سبلوم اين سوده ڤون مڠلوارکن کڽاتاٴن بالس دري تودوهن ترسبوت دان منجامين بهاوا ڤرودوق٢ SimplySiti يڠتلهڤون منداڤت ڤڠصحن حلال جاکيم اداله بنر دان بروس يڠ ترداڤت ددالم ڤرودوق٢ کوسميتيک يڠ کيتني ترداڤت د ڤاسرن جوݢ ادالم مماتوهي شرط ڤياواي حلال درڤد جاکيم.
سيتي نورهليزا يڠ کسل دان کچيوا دڠن اڤ يڠ برلاکو باݢايمانڤون اکور دان منريما دوݢاٴن يڠ دتمڤوه ايت سباݢاي لومره ناٴيق جاتوه ڤرنياݢاٴن.
“الحمد لله، سڤيکولاسي اين سوده ڤون ترجواب دان ڤمينت سرتا ڤڠݢونا ساي ڤون لݢا بيلا داڤت تاهو تودوهن ايت سام سکالي تيدق بنر. اڤ٢ ڤون، ساي اکور دڠن اڤا يڠ برلاکو. موڠکين اد حکمهڽ درڤد سموا اين ترجادي”، جلسڽ دالم مجليس دعاٴ سلامت دان بربوک ڤواسا SimplySiti دمسجد ويلايه، مالم سمالم.
باݢي مڠرتکن اخوة دان مڠوچڤکن شکور داتس انوݢره دان رزقي درڤدڽ ترهادڤ ڤرودوق SimplySiti، سيتي توروت مڠاداکن مجليس بربوک اونتوق ڤارا ورتاون، راکن ڤرنياݢاٴن، ڤارا ڤڠݢونا ستيا دان انق٢ يتيم.
“مجليس بربوک ڤواسا اين اداله اچارا تاهونن باݢي SimplySiti دان اي ميمڠ سعة دننتي-ننتيکن کامي. اين کران ڤيهق سيتي دان SimplySiti سنديري، اچارا بربوک ڤواسا برسام سموا تتامو بوکن سهاج منداڤت مڠرتکن سلةالرحيم انتارا کامي دسمڤيڠ داڤت برکوڠسي راس شکور دبولن يڠ موليا اين”، تبمهڽ لاݢي.
سلاٴين مجليس بربوک ڤواسا، سيتي سرتا ڤيهق SimplySiti توروت مڽمڤايکن سومبڠن دان مڽراهن دوٴيت راي بوات انق٢ يتيم رومه (انق ياتم ݢومبق) يڠ توروت حضير سرتا توروت دراعيکن دالم مجليس ترسبوت.


text:
دولت توانكو
دولت توانكو
تونكو إبراهيم اسماعيل ابن المرحوم سلطان إسكندر
WARKAH UNTUK TUANKU.......Ampun Tuanku....sembah warkah dari Patek untuk Tuanku,mohon di ampun...Ampun Tuanku.
توک اکي اجي
لوت 3019، جالن سروجا اوفف جالن حاج. وهاب،
کامڤوڠ اولق لمڤيت،
42700. بنتيڠ.
سلاڠور دارول ايکهسن.
جمعة 18 محرم 1435 = 22هب نوۏيمبر 2013
------------------------------------------------------------------------------------
,کهدڤن ديمم سري ڤدوک بݢيندا سلطان جوهر دارولتعظيم
,سلطان نݢري جوهر دان ججاهن تعلوقڽ
ملالوءي
Ampun Tuanku Beribu Ampun, Sembah Salam dari Patek harap di ampun.
,ڤڠلولا بيجاي دراج جوهر
,جابتن دراج جوهر
,ايستان بسر
,80000 جوهر بهرو
جوهر
دڠن دوءا کهدراتڽ جوا، ڤد يڠ برکواس سکلين عالم، الله يڠ ساتو، ڤاتيق دعاکن سموݢ توانکو دان راج ڤرماءيسوري سرتا انقندا-انقندا توانکو دان کسلوروهن کلوارݢ توانکو د بري کصيحتن دان برسماين د اتس تهتا د راج دالم کادأن باءيق دان سجهترا.
Ampun Tuanku,
اد ڤون ڤاتيق يڠ د ڤڠݢيل توک اکي اجي مڠوتوسکن ورقه اين دڠن کهندقڽ جوا، شکور يڠ تيدق ترهيڠݢ ڤاتيق د ڤيليه منجادي امة رسول الله دان منجادي راايات تانه ملايو دڠن ڤمرينتاهن يڠ عاديل لاݢي سقسام دان شکور ڤاتيق د ݢرقن جاري-جيمري ڤاتيق اونتوق ڤاتيق مڠوتوس ورقه اين اونتوق توانکو سمڤنا دڠن اولڠ تاهون کلاهيرن توانکو. ڤاتيق نق اوچڤکن
"JUMAAT 18 MUHARRAM 1435 = 22HB. NOV. 2013 - SELAMAT MENYAMBUT ULANG TAHUN KELAHIRAN TUANKU" dengan do'a "SEMOGA ALLAH MEMELIHARA KESIHATAN DAN KESELAMATAN TUANKU DAN JUGA KELUARGA TUANKU DAN NEGERI JOHOR SERTA JAJAHAN TAKLUKNYA ......amin"
Ampun Tuanku,
د کسمڤتن اين جوݢ ڤاتيق ايڠين منچريتاکن کڤد توانکو اونتوق توانکو رينوڠکن دان ترڤولڠ کڤد کبيجقسنأن توانکو اونتوق منيلايڽ. جک اي مڠݢوريس هاتي توانکو امڤونکن ڤاتيق توانکو. سکيراڽ منداتڠ کمورکأن کڤد توانکو، حکومله ڤاتيق. جک د ݢتوڠ، تيڠݢيله ڤاتيق. جک د ريندام، باسهله ڤاتيق. جک د بکر، رنتوڠله ڤاتيق دان جک د بونوه، مک ماتيله ڤاتيق. سسوڠݢوهڽ سموا ايت دڠن کهندقڽ جوا يڠ د ݢرق کڤد توانکو اونتوق مڠحکومڽ
Ampun Tuanku Beribu Ampun, Sembah Warkah Patek mohon di ampun,
اد ڤون ڤاتيق ڤاچل يڠ هينا اين مڠوتوسکن ورقه اونتوق توانکو موهون توانکو مندڠرڽ سبنتر قيصه سديه ڤاتيق دان راايات يڠ لاين يڠ تيدق ترتاهن لاݢي دڠن ڤرڤچاهن دالم مشارکت اسلامايلايو کبلاکڠن اين دان ڤݢهيناان-دمي ڤڠهيناان کڤد دولي توانکو دان جوݢ اورڠ ملايو کسلوروهنڽ. سجق اداڽ ڤلمباݢان دان راايات د ديديق دڠن ديموکراسي سچارا تيدق دسدري اسلامايلايو تله برڤچه دوا سلڤس ڤيليهن راي. ساتو يڠ ديناماکن کراجأن دان ساتو لاݢي ديناماکن ڤمبڠکڠ، سمنتارا يڠ اصلڽ برتاندڠ منچاري ماکن د سيني جوݢ مڠمبيل ڤلواڠ دڠن مڠهاسوت دان منجادي تالم دوا موک اونتوڠ کيت بڠسا ملايو تروس برڤچه دان مريک جوݢ توروت مڠهينا توانکو-توانکو راج اسلامايلايو
Ampun Tuanku,
موهون توانکو، کلوارله دري ڤاݢر ايستان دان ليهتله دولي-دولي توانکو، أݢام اسلام دان بڠسا توانکو سداڠ هيبت د هينا. تياد داي اوڤاي ڤاتيق لاݢي اونتوق مڠهالڠڽ. سموا سوده هيلڠ دري مات، ڤارا ڤميمڤين برتلاݢه سسام بڠسا، رعيت د اجر اونتوق مڠجر ککايأن دان د لوڤاکن عادة دان بوديا. يڠ منداتڠله يڠ مڠاجرڽ. انق ملايو ڤانتڠ دورحکا توانکو
Tuanku....ampun Patek Beribu Ampun...
ڤد اصلڽ سلڤس "مرديک"، ماسيڠ-ماسيڠ مماءينکن ڤرانن يڠ باءيق د دالم ڤرليمينت ماهو ڤون د دالم ديوان اوندڠن نݢري. سموا واکيل اين مماءينکن ڤرانن سباݢاي واکيل کڤد راايات. مريک بربحث دان برحجه علمو اداله اونتوق کڤنتيڠن توانکو، أݢام، راايات دان نݢارا. تاڤي هاري اين، مريک بوکن لاݢي برڤرانن سدميکيان، تاڤي سباليقڽ مريک لبيه ممنتيڠکن کواس، کودودوکن، ڤرتي دان ککايأن. مريک مڠݢوناکن راايات اونتوق منچاڤأي چيتا-چيتا ترسمبوڽي مريک. منجمڤوت چمڤور تاڠن کواس اسيڠ، ڤربينچڠن معلومت رهسيا نݢارا دان منجادي واکيل راايات اونتوق مڠومڤولکن ککايأن ملبيهي دري سڤاتوتڽ دان اد د انتارا مريک يڠ ممبينا کديامان مريک مڠالهکن ايستان توانکو. تاڤي سموا ايت ڤاتيق تيدق قيصه توانکو. تاڤي بيلا مريک مولا مڠݢوناکن راايات اونتوق تروس برکواس دان نق برکواس، مک ڤاتيق ڤرليهتکن ڤد توانکو يڠ مريک اين تله کترلالوان.
امڤون توانکو، اين اداله ببراڤ ݢمبر اونتوق توانکو ليهت دان نيلاي حاصيل دري هاسوتن ڤميمڤين
Ini pula gambar-gambar keresahan raayat
Kemiskinan Budi bahasa....
Ampun Tuanku Beribu Ampun,
ڤاتيق دان راايات کبڽقان مراساکن کسلامتن ڤاتيق دان همبا راايات سکلين تيدق ترجامين لاݢي. ڤنجنايه سماکين براني، ڤيهق برکواس سڤرتي دايکت کاکي دان تاڠنڽ دان سيستم کهکيمن د ڤرماءينکن دڠ لاويير يڠ لبيه سوک مميهق کڤد ڤنجنايه، ڤنچوليکن کانق-کانق دان وانيتا سماکين کرڤ برلاکو. کچورين دان رومڤاکن سمنتلهڽ لاݢي. هرݢ بارڠ دان ڤنچوکاين يڠ ممببنکن راايات سأکن تيدق داڤت د بندوڠ. ڤد هيمت ڤاتيق، ککايأن يڠ الله بريکن دان دڠن کڤينترن راايات توانکو منجان ايکونومي، نݢارا توانکو اين سڤاتوتڽ سموا اين تيدق ڤاتوت برلاکو. ڤاتيق بيمبڠ سکيراڽ ڤربنداهاراان نݢارا تيدق داوروسکن دڠن بتول اياڽ اکن منجوروسکن نݢارا توانکو کڤد کبنکراڤن. اين سموا اداله کران واکيل-واکيل ڤرليمينت دان ادون تيدق برفوڠسي سڤرتي سأول کمرديکأن دولو. سوسهڽ اونتوق د اوباتي توانکو، جک سکيراڽ کوديس تله منجادي توکق.
Ampun Tuanku,
سکيراڽ الله بکهندقن دان د کاتڽ جادي مک جاديله اي. ايڠين ڤاتيق موهون دري توانکو سموݢ تيدق منداتڠکن مورک توانکو. هاڽ توانکو داڠن کواس الله داڤت مڠمباليقن کامانن دري تروس مربق منجادي ريۏولوسي دان سمستيڽالاه منداتڠکن کموسنهن کڤد نݢارا توانکو دان راايات. ڤاتيق موهون سسڠت سموݢتوانکو مڠمبيل سمولا کواس سڤنوهڽ ک اتس نݢارا توانکو اين اونتوق منستابيلکنڽ اونتوق راايات ترباڽق. ماتيکن "سمنتارا" ڤرليمينت دان دون. سيستم خليفه د ݢوناکن سڤنوهڽ دان سکيراڽ سوده ستابيل کالاو نق کمبالي کڤد سيستم سکارڠ مک کمباليله.
اونتوق ڤرسدين توانکو مڠمبيل سمولا کواس يڠ تله توانکو ڤرتورونکن کڤد راايات سچارا ديموکراسي، ڤاتيق چادڠکن 10 ڤرکارا ڤرلو د کمسکن اونتوق منجاديکن راايات کمبالي برساتو برڤندوکن دڠن امانت راج-راج ملايو.
1. Dibawah IC mesti ada PERSEKUTUAN TANAH MELAYU.
WARGA NEGARA - Raayat Ke bawah Duli yang Mahamulia Yang di Pertuan Agung(untuk Bumi)
- Raayat Malaysia dari Luar Negara(untuk Bukan Bumi)
2. Seragamkan Majlis Ugama Islam Negeri-Negeri dan istiadat Mengadap Raja.
3. Selain Bumi. Raayat Malaysia dari Luar Negara perlu ada Diploma Bahasa sebelum mendapat IC.
4. Semua PAPAN TANDA JALAN dan papan iklan di tulis Jawi.
5. MARA di naik taraf sebagai BANK dan semua pembangunan yg di
khususkan kepada ISLAMELAYU di beli oleh MARA dahulu sebelum di jual
semula kepada ISLAMELAYU.
6. Malay Reseve yang telah diambil hendaklah di ganti semula di kawasan Bandar mengikut kaki persegi.
8. Mata pelajaran Kesusteraan Melayu dan Budaya Melayu menjadi mata pelajaran wajib kepada bukan Bumiputra.
9. Tanda TIDAK HALAL hendaklah di berikan kepada Pengusaha makanan bukan ISLAM
10. Perniagaan yang berkaitan dengan hasil bumi hanyalah untuk BUMIPUTRA sahaja.
سوده سمڤأي ماسڽ جوا توانکو مڠومڤولکن چندأکاون-چندأکاون دري کالڠن همبا راايات يڠ تيدق برڤرتي ملوهکن عقل فيکيرن اونتوق مماجوکن ميندا راايات هاڽ اونتوق کسجهترأن دان کمعمورن راايات دري حاصيل نݢارا دان کڤينترن راايات دڠن ڤرينته الله د جونجوڠ، ڤسان رسول ڤڽولوه ک شرݢ، کات راج د ڤيکول دان کرجا راايات د کيليق.
Ampun Tuanku,
سکيراڽ ورقه ڤاتيق اين منداتڠکن مورک توانکو، مک حکومله ڤاتيق. دمي الله يڠ ساتو، ڤاتيق اداله راايات کبوه دولي توانکو دان اومت کڤد نبي محمد رسول الله جونجوڠن، رسول سکلين عالم، تيدسق بربله-باݢي د هاتي ڤاتيق توانکو اداله خليفه کڤد أݢام دان نݢارا تانه ڤوساک يڠ د انوݢره الله کڤد اسلامايلايو منتدبيرڽ، سڤرتي نينيقمويڠ کيت منتدبير بوکيت سي ݢونتڠ اصل کيت دان نبي آدم باڤ کڤد سکلين مأنسي.
Ampun Tuanku.
دڠن رافق سمبه، ڤاتيق مڽوسون جاري سڤولوه موهون امڤون دان معاف دري توانکو، اندايکات بايت-بايت ورقه ڤاتيق يڠ تيدق سڤرتيڽ اين مڠݢڠݢو کهيدوڤن سهارين توانکو. امڤون توانکو.
ڤاتيق يڠ إخلاص،
توک اکي اجي


text:
السلام عليكم
الحَمْدُ للهِ الَّذِيْ أَرْسَلَ رَسُوْلَهُ بِالهُدَى وَدِيْنِ الحَقِّ لِيُظْهِرَهُ عَلَى الدِّيْنِ كُلِّهِ وَلَوْ كَرِهَ المُشْرِكُوْنَ أَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ …أَمَّا بَعْدُ…..فَيَا عِبَادَ اللهِ ! اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ …
واهاي همبا-همبا الله ! برتقوىله سكالين كامو كڤد الله دڠن سبنر-بنر تقوى. دان جاڠنله كامو ماتي ملاءينكن دالم كادأن اسلام.
ساي مڽرو ديري ساي سنديري دان جوڬ سيدڠ جمعة سكالين اڬر كيت سام-سام منيڠكتكن كتقوأن كيت كڤد الله دڠن ملاكوكن سڬالا سوروهنڽ دان منجاوهي سڬالا يڠ دتڬهڽ.
سيدڠ جمعة يڠ دحرمتي سكالين
فرمان الله دالم ايات 124 – 126 سوره طه :
وَمَنْ أَعْرَضَ عَنْ ذِكْرِي فَإِنَّ لَهُ مَعِيشَةً ضَنكًا وَنَحْشُرُهُ يَوْمَ الْقِيَامَةِ أَعْمَى قال رب لم حشرتني أعمى وقد كنت بصيرا قال كذلك أتتك ءايـتنا فنسيتها وكذلك اليوم تنسى
مقصودڽ : دان سسياڤا يڠ برڤاليڠ اڠكر درڤد ايڠتن دان ڤتونجوقكو مك سسوڠڬوهڽ اداله باڬيڽ كهيدوڤن يڠ سمڤيت. دان كامي اكن هيمڤونكنڽ ڤد هاري قيامت دالم كادأن بوتا. دي بركات: “واهاي توهنكو، مڠاڤ اڠكاو هيمڤونكن داكو دالم كادأن بوتا، ڤدحال اكو دهولو چليق؟” الله برفرمان : “ دمكينله كادأنڽ د مان تله داتڠ ايات-ايات كتراڠن كامي كڤدامو لالو اڠكاو ملوڤاكن سرتا منيڠڬلكنڽ. دان دمكينله اڠكاو ڤد هاري اين دلوڤا سرتا دتيڠڬلكن“.
اومت اسلام يڠ ايڠينكن كجايأن دان كتنڠن د دنيا دان اخيرة اياله اومت يڠ سنتياس مڠمبيل برت بركنأن ڤريڠاتن دان ڤتونجوق درڤد الله سامادا كتيك سنڠ اتاو سوسه، كتيك كاي اتاو ميسكين، كتيك صيحت اتاو ساكيت. مانكالا اومت يڠ تروس منجادي همبا كڤد نفسو دان شيطان سنتياس هيدوڤ دالم كادأن كلوه كسه دان جاوه درڤد كتنڠن يڠ دايدامكن والاو ڤون هرتا برتيمبون، ڤڠيكوت بردويون. ڤد هاري اين راماي اومت مأنسي منجادي همبا كڤد هرتا سهيڠڬ تيدق لاڬي مڠهيراو ڤريڠاتن الله تنتڠ حلال حرام، دوسا ڤاهلا، شرڬ نراك اصلكن ڤوكيت ڤنوه. سباڬاي اومت اسلام يڠ سدر بهاوا هرتا اداله رزقي درڤد الله د مان اي اد كممڤوان يڠ ترباتس. هرتا دنيا جك دڤراوليهي دڠن چارا يڠ حلال دان دلابوركن كڤد ڤركارا يڠ حلال مك اي بوليه منجامينكن ڤاهلا تتاڤي جك سباليقڽ مك هرتا بوليه منداتڠكن دوسا. كيت مستي ممڤراكوي كلمهن هرتا د مان هرتا بوكنله سڬالا-ڬالنيا والاو ڤون باڽق ڤركارا ممرلوكن كڤد هرتا اونتوق منداڤتكنڽ. ايڠتله كيت تنتڠ كلمهن هرتا ايايت :
1. دڠن هرتا كيت ممڤو ممبلي باڽق كتاب اتاو بوكو تتاڤي دڠن هرتا كيت تيدق ممڤو ممبلي عقل يڠ ممڤو ممهمي ايسي كندوڠن كتاب اتاو بوكو ترسبوت
2. دڠن هرتا كيت ممڤو ممبلي ماكنن تتاڤي دڠن هرتا كيت تيدق ممڤو ممبلي سليرا ماكن اونتوق مڠهابيسكن ماكنن ايت
3. دڠن هرتا كيت ممڤو ممبلي بارڠ كمس دان ڤرهياسن تتاڤي دڠن هرتا كيت تيدق ممڤو ممبلي كچنتيكن
4. دڠن هرتا كيت ممڤو ممبلي اوبت تتاڤي دڠن هرتا كيت تيدق ممڤو ممبلي كصيحتن
5. دڠن هرتا كيت ممڤو ممبلي كسرونوكن تتاڤي دڠن هرتا كيت تيدق ممڤو ممبلي كتنڠن
سيدڠ جمعة يڠ دحرمتي سكالين،
انتارا مقصود ذكر اتاو ڤريڠاتن الله اياله يڠ ڤرتام ايايت القرءان سباڬايمان فرمان الله دالم ايات 9 سوره الحجر :
إنا نحن نزلنا الذكر وإنا له لحــفظون
مقصودڽ : سسوڠڬوهڽ كاميله يڠ منورونكن القرءان دان كامي بنر-بنر ممليهاراڽ
بتاڤ راماي اومت اسلام كيني يڠ بوتا القرءان دان تيدق براس برساله دڠن كجاهيلن ايت. ڬولوڠن يڠ ڤنداي ممباچ ڤولا تيدق منجاديكن القرءان سباڬاي باهن باچان ڤيليهن هارين اتس السن كتيادأن ماس سداڠكن وقتو اونتوق ممباچ اخبار دان مجله سنتياس اد. ڬولوڠن يڠ ممباچ القرءان ڤولا راماي يڠ تيدق فهم مقصود القرءان سهيڠڬ سڬالا ڤرينته اتاو لارڠن الله هاڽ دڤندڠ سڤي. ڬولوڠن يڠ فهم مقصود القرءان ڤولا راماي يڠ تيدق مڠمالكنڽ دالم كهيدوڤن سهارين كران لبيه سرونو
مقصود كدوا باڬي ذكر اياله علمو اڬام سباڬايمان فرمان الله دالم ايات 43 سوره النحل :
…..فسئلوا أهل الذكر إن كنتم لا تعلمون
مقصودڽ : …. اوليه ايت برتاڽله كڤد مريك يڠ برڤڠتاهوان اڬام سكيراڽ كامو تيدق مڠتاهوي
اومت اسلام يڠ جاهيل بركنأن اڬام مريك سنديري اكن ترليبت دڠن ڤركارا موڠكر دان جنايه. بڬيتو جوڬ ڬولوڠن يڠ انتي علماء’ دان ڤوست ڤڠاجين اسلام اكن ترليبت دڠن اكتيۏيتي يڠ مربهاي دان مروسقكن. ڬولوڠن يڠ ملأوڠكن بهاوا كيت مستي مڠوتاماكن فرض كيفيه اخيرڽ منموءي كڬاڬالن بيلا اومت اسلام سماكين جاهيل تنتڠ فرض العين دان علمو فرض الكفاية يڠ دچانڠكن تيدق منچاڤأي ساسرن. بڬيتو جوڬ مات ڤلاجرن اڬام د سكوله كبڠسأن دان يونيۏرسيتي سماكين سديكيت دري سڬي سوكتن دان جم ڤمبلاجرنڽ دسمڤيڠ ڤمبلاجرن علمو اڬام هاڽ اونتوق لولوس ڤريقسا سهاج تله مڽببكن تياد كسن يڠ ترحاصيل سهيڠڬ بودايا ڬانس د كالڠن ڤلاجر سماكين تروق دان مناكوتكن. علمو اڬام دانق تيريكن يڠ مڽببكن كرونتوهن عقيدة دان كروسقكن اخلاق سماكين مڠڬرونكن. اكتيۏيتي دالم مڽوبوركن مسجد دان سوراو سماكين دسكت دان دكاول لبيه درڤد مڠاول ڤوست هيبورن دان كوڠسي ڬلڤ. ڬولوڠن علماء ڤولا دسمڤيتكن ڤراننڽ سباڬاي توكڠ باچ دعا ء بوكنڽ سباڬاي ڤميمڤين اتاو ڤنصيحة يڠ دحرمتي اوليه ڤمرينته تله مڽببكن كجاهيلن تروس ممباره، جناية سماكين برتمبه.
سيدڠ جمعة يڠ درحمتي الله،
مقصود كتيڬ باڬي ذكر اياله صلاة سباڬايمان فرمان الله دالم ايات 9 سورة الجمعة :
يأيها الذين ءامنوا إذا نودى للصلوة من يوم الجمعة فاسعوا إلى ذكر الله وذروا البيع……
مقصودڽ : مك اڤابيلا تله دسرو باڬي منديريكن صلاة ڤد هاري جمعة مك برسڬراله كامو كڤد مڠيڠاتي الله دان تيڠڬلكن اوليهمو اكن جوالبلي
ڤد هاري اين عقيبة كجاهيلن مك اومت اسلام سماكين براني ملاوان الله دڠن منيڠڬلكن صلاة. برمولا دڠن تيندقن مرونتوهكن تياڠ اڬام مك سيستيم-سيستيم اسلام يڠ لاين تروس درومبق ساتو دمي ساتو تنڤا اد راس برساله. سبب ايت ڤد اخير زمان اين اڤابيلا اورڠ يڠ رنده مروهڽ دڤيليه منجادي كتوا دان اورڠ ممولياكن اورڠ لاين كران تاكوتكن كجاهتنڽ مك كيت داڤت ليهت باڬايمانا كسوڠڬوهن دالم مڠهيدوڤكن بودايا معصية مڠاتسي اوسها دالم مڽوبوركن عمل صالح. ڤميمڤين تيدق رونسيڠ سكيراڽ رعيت تيدق صلاة دان مسجد سماكين كورڠ اهلي جماعهڽ سباليقڽ مريك لبيه بيمبڠ جك رعيت تيدق بوليه برهيبور. انتارا اوسها تربارو دڠن موجودكن لامن سنتاي باڬي ممبوليهكن رعيت يڠ مالو اونتوق ككلب مالم اونتوق مناري ڤد ستياڤ هاري سبت دري جم 6 ڤتڠ هيڠڬ 12 مالم.
سيدڠ جمعة يڠ درحمتي الله،
مقصود كامڤت باڬي ذكر اياله ذكرولله دڠن باڽق مڽبوت نام الله سباڬايمان فرمان الله دالم ايات 41 سوره الأحزب
يأيها الذين ءامنوا اذكروا الله ذكرا كثيرا
مقصودڽ : واهاي اورڠ-اورڠ يڠ برايمان! ايڠتله سرتا سبوتله نام الله دڠن ايڠتن سرتا سبوتن يڠ سباڽق-باڽقڽ
عقيبة هاتي دڤنوهي دڠن لاڬو-لاڬو شيطان دان ليده باسه مموجا نفسو تله مڽببكن هاتي منجادي ماتي دان جأوه درڤد ڤتونجوق الله.
مقصود كليم باڬي ذكر اياله ڤريڠاتن اتاو نصيحت سباڬايمان فرمان الله دالم ايات 55 سورة الذاريات :
وذكر فإن الذكرى تنفع المؤمنين
مقصودڽ : دان تتڤ تكونله اڠكاو ممبري ڤريڠتكن كران سسوڠڬوهڽ ڤريڠاتن ايت ممبري منفعة كڤد اورڠ-اورڠ يڠ برايمان
كڬاڬالن دالم ممڤركاسكن بودايا نصيحة مڽببكن يڠ روسق تروس روسق دان يڠ باءيك تروس دروسقكن. سكت سبلوم ملارت، بروبت سبلوم مربق………..فرمان الله دالم ايات 117 سورة هود :
وما كان ربك ليهلك القرى بظلم وأهلها مصلحون
مقصودڽ : دان توهنمو تيدق سكالي-كالي ماهو ممبيناساكن مان-مان نڬري دڠن سبب كظاليمن ڤندودوقڽ سلاڬيمنا مريك سنتياس ممڤرباءيقي كادأن سسام سنديري
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
Filed under: خطبة جاوي |


text:
ڤـد 15 جـولاي لالـو، سـبـواه مـسجـد درود أيلندس منجادي مڠسا ۏنداليسمى ايكورن كجادين سرڠن دنيس يڠ مراڬوت 85 پاوا.
سوسڤيک سڠڬوڤ ممچهكن چرمين تيڠكڤ ڤوست كومونيتي مسلم مسجد الهدى دان توروت منچونتيڠ دينديڠڽ.
سرڠن كڬانسن ترهادڤ اورڠ إسلام دنيو يوک ڤولا دلاڤوركن مولا ترچتوس ڤد اوڬوس لالو اڤابيلا سأورڠ امام دان ڤمبنتوڽ دتيمبق ماتي برهمڤيرن سبواه مسجد دكو؞ين س.
كـجـادين ايـت مـنـچـتـوسكن كتڬڠن اڤــابـيـلا ڤـنـدودوق إسـلام بـركـتـورونـن بڠلاديش بركومڤول دتمڤت كجادين دان منڬسكن ڤنيمبق ميمڠ مپاسركن مڠسا دان دلاكوكن اتس داسر كبنچين.
باندر راي نيو يوک توروت دلتقكن دالم كأدا؞ن برجاڬ-جاڬ سلڤس 29 اورڠ چدرا برڤونچا درڤد ساتو لتوڤن بوم دچيلسي، منهتتن 18 سيڤتيمبر لالو.
ايكورن كجادين ايت، راماي مپالهكن دونــل د تــرم ڤ، چـالـون ڤـريـسـيـدن AS دري ڤرتي ريڤوبليكن عاقبة كلانتڠنڽ ممبوروقكن ايميج ڤندودوق إسلام دنڬارا ايت.
تـرم ڤ دالم كيمڤينڽ مڠلواركن كپاتا؞ن بربا؞ور انتي-إسلام ترماسوق مڠا؞يتكن اڬام ايت دڠن كڬياتن ميليتن.
دالم ساتو اچارا كيمـڤـينڽ دكارولينا سـلاتـن، تــرم ڤ مـڠـاره اڠـڬـوتا ڤوليس مڠهالاو سأورڠ وانيتا إسلام برتودوڠ، روس حميد دري ديوان دأونيۏرسيتي وينتروڤ كران وانيتا ايت برديري سباڬاي تندا ڤروتيس سپڤ اتس سيكڤ تــرم ڤ منودوه ڤلارين سيريا برڬابوڠ دڠن كومڤولن ميليتن دا؞يش.
كپاتا؞ن ترومڤ بهاوا AS هاروس ملارڠ كداتڠن قوم مسلم کAS اتس السن كونونڽ قوم ايميڬرن مسلم بوليه باوا كڬانسن دنڬارا ايت جوڬ توروت مڠوندڠ كمارهن مشاركت دنيا.
نامون دتڠه-تڠه كبيمبڠن ايت، داتوق باندر نيو يوک، بيل د بلاسيو ممبري سديكيت هارڤن اونتوق مموليهكن كأدا؞ن اڤابيلا ملنچركن كيمڤين بسر-بسرن باڬي ممرڠي إسلاموفوبيا.
كيمڤين ترسبوت منكنكن تنتڠ حق سام رات باڬي راتوسن ريبو ڤندودوق إسلام دكوتا ميتروڤوليتن ايت.
كيمڤين ملالو؞ي ميديا سوسيال باڬي مپيبركن ميسيج دڠن مڠڬوناكن hashtag #IAmMuslimNYC ايت دلنچركن ڤد 26 سيڤتيمبر لالو.


text:
كتوا ڤڠارهڽ، داتوق احمد اسحاق بركات، انتارا اوسها ترسبوت منروكا بيدڠ بهارو يڠ برسسواين ترماسوق د44 ڤاسر تاني يڠ براوڤراسي دسلوروه نڬارا.
منوروتڽ، 2,000 اوسهاون مودا دري جومله ايت ڤوسيتيف دالم منجاياكن ستياڤ ڤروڬرم انجورن FAMA دري تاهون كتاهون، ترماسوق كتيک منجالنكن ڤرنياڬا؞ن د22 ڤاسر تاني يڠ تله وجود سبلوم اين.
”حاصيل جوالن دڤاسر تاني ڤد تاهون لالو دسلوروه نڬارا سوده منچچه RM273 جوتا.
”حاصيل جوالن اكن منيڠكت اڤابيلا سموا 44 ڤاسر تاني براوڤراسي سڤنوهڽ، ترماسوق سبواه دريڽ باكل براوڤراسي ددا؞يره كوليم ڤد ڤڠهوجوڠ بولن فيبرواري ننتي،“ كاتاڽ كڤد ڤمبريتا ڤد ڤروڬرم اوسهاون مودا برسام FAMA، دكوليم ڬول ف ريسورت، دسيني هاري اين.
يڠ توروت حاضير ڤڠاره FAMA قدح، انوار محمد.


text:
سلا؞ين ايت، ايكسڤو ايت جوڬ برتوجوان اونتوق ممبنتو اوسهاون شريكت ڤراوسها؞ن كچيل دان سدرهان (PKS) تمڤتن دالم ممڤامير سرتا مماسركن ڤرودوک دان ڤرحدمتن مريک دڤريڠكت يڠ لبيه ملواس.
دأداكن دڤوست كونۏينشن ماينس (MIECC)، سري كمبڠن دكت سيني، Halfest 2016 يڠ دأداكن اونتوق كالي كليم برتوروت-توروت برجاي مناريق ڤپرتا؞ن سراماي 500 اوسهاون درڤد ڤلباڬاي بيدڠ بركا؞يتن ماكنن دان مينومن حلال، ڤرودوک كأواڠن إسلام، ڤنجاڬا؞ن ديريو، فيشن دان اكسيسوري ڤاكاين.
تينجاون اوتوسن ملايو ميڠڬوان دأيكسڤو برلڠسوڠ سلاما ليم هاري ترسبوت منداڤتي، ماجوريتي درڤد ڤنياڬ تمڤتن دHalfest 2016 ممبريكن رياكسي ڤوسيتيف اتس اوسها يڠ دلاكوكن اوليه شريكت ساڤيرس مليسيا سنديرين برحد (Shapers) برسام كمنترين كماجوان لوار باندر دان ولايه دالم مماچو ايندوستري ڤرودوک
حلال تمڤتن.
كتوا ڤڬاواي ايكسيكوتيف ماركيت چينل حلال هايڤرمركيت (MCHH)، عزرول استقكيرين هارون بركات، دڠن ڤپرتا؞ن اونتوق كالي ڤرتام دالم ايكسڤو ترسبوت باپق ممبري ڤلواڠ كڤد مريک دان اوسهاون بهارو اونتوق ممڤركنلكن ڤرودوک ماسيڠ٢ دسمڤيڠ ممرتبتكن ايندوستري حلال تراوتاماڽ دالم ايندوستري ماكنن دان
مينومن (F&B) دمليسيا.
منوروتڽ، سلاما Halfest 2016 برلڠسوڠ، سمبوتن يڠ دتريما درڤد ڤڠونجوڠ دان ڤمبلي امت ممبرڠسڠكن سهيڠڬ برجاي منچاڤاي نيلاي جوالن يڠ با؞يق.
“كامي دMCHH منجوال ڤلباڬاي جنيس ڤرودوک براساسكن ماكنن ريڠن دان كصيحتن. سڤنجڠ كامي براد دأيكسڤو اين، كباپقن درڤد ڤڠونجوڠ لبيه منومڤوكن كڤد ڤرودوک براساسكن ماكنن ريڠن.
“والاوڤون كامي اين سوده ممڤوپا؞ي رڠكاين دالم مماسركن ستياڤ ڤرودوک كامي، دڠن ڤپرتا؞ن كامي دHalfest اين سديكيت سباپق داڤت مڠمبڠكن لاڬي اوسهاسام دڠن شريكت لا؞ين دالم مماسركن ڤرودوک براساسكن حلال،” كاتاڽ كتيک دتمو؞ي دMIECC، بارو٢ اين.
عزرول استعكيرين منصيحتكن اڬر اوسهاون يڠ بهارو بركچيمڤوڠ دالم بيدڠ كأوسهاوانن اڬر لبيه براني ممڤركنل دان مماسركن ڤرودوک بوكن سهاج دأچارا اتاوڤون فيستيۏل، ماله كڤريڠكت يڠ لبيه بسر سڤرتي ڤوست بلي-بله، كداي 24 جم دان سباڬايڽ.


text:
ڤڠاره اوڤراسي کومڤولن دان کتوا ڤڬاواي ايکسيکوتيف لمباڬ تابوڠ حاج، داتوق سري جوهن عبدالله برکات، دڠن ڤمبوکا؞ن کومڤليک س ترسبوت، سباپق 333 بيليق دهوتيل تابوڠ حاج سڤڠ يڠ برطرف ليم بينتڠ جوڬ مولا براوڤراسي.
کاتاڽ، کومڤليک س تابوڠ حاج دکوچيڠ، سراوق ڤولا هوتيل برطرف امڤت بينتڠ دجڠک سياڤ سڤنوهڽ ڤد اڤريل اين.
”هوتيل تابوڠ حاج دسڤڠ تله 100 ڤراتوس سياڤ ڤمبينا؞نڽ، سکارڠ دالم ڤروسيس ممبلي دان ممباوا ڤرابوت ماسوق کهوتيل ترسبوت ماناکالا هوتيل دکوچيڠ تيڠڬل لاڬي 40 ڤراتوس اونتوق سياڤ سڤنوهڽ،“ کاتاڽ.
بلياو برکات دمکين کڤد ڤمبريتا سلڤس مجليس ڤڠعمومن هيبه تابوڠ حاج 2017 اوليه منتري دجابتن ڤردان منتري، داتوق سري جاميل خير بهاروم دکومڤليک س إسلام هاري اين.


text:
ساكورا اتاو نام سا؞ينتيفيکڽ ’Cherry Blossoms‘، مولا مريمبون ڤد ستياڤ موسيم بوڠا يا؞يت انتارا مچ دان اڤريل، دڠن مڠلواركن بوڠا-بوڠا؞ن برورنا ميره جمبو، ڤوتيه دان كونيڠ.
كأيندهن موسيم ساكورا سڤرتي دڤاڤركن دكاچ تيليۏيشن، سام اد منروسي دراما، فيلم اتاو سيري تيليۏيشن ڤوڤولر، انتاراڽ Winter Sonata دان Authum In My Heart، مڠڬاميت فيكيرن.
ليڤوتن ملواس ميديا انتارابڠسا تنتڠ ’كڬيلا؞ن‘ ڤمينت ساكورا جوڬ تيدق ڤرنه ڤوتوس.
ماله اكسي سوافوتو سرتا رقمن ڬامبر دباوه ڤوهون ساكورا، يڠ دموات نا؞يق اوليه نيتيزن كلامن سوسيال منمبه كتروجا؞ن مشاركت دنيا.
دسببكن كأيڠينن مپقسيكن ساكورا سچارا دكت، ساي مپيمڤن حسرت اونتوق مڠونجوڠي كوريا ڤد موسيم بوڠا سجق تاهون لالو.
باڬايكن اورڠ مڠنتوق دسوروڠ بنتل. اجقن تمن اونتوق مپرتا؞ي ڤرچوتين كنڬارا ايت سچارا بركومڤولن بارو٢ اين، تيدق هاروس دتولق.
حسرت اونتوق مپقسيكن سنديري كأيندهن مكرڽ بوڠا٢ ساكورا ترچاڤاي، ريبوان ڤوهون ساكورا يڠ تومبوه دتڤي-تڤي جالن يڠ منمني ڤرجالنن ستيباڽ كامي دلاڤڠن تربڠ، باڬايكن ’مڠالو-الوكن‘ كحاضيرن كامي كنڬارا ايت.
چنتيق دان مپڬركن. اينيله ڤڠالمن ڤرتام ساي كنڬارا امڤت موسيم دان سوده ڤستي ڤڠالمن ڤرتام كالي مپقسيكن سنديري بوڠا ساكورا تيدق اكن دلوڤاكن.
سبلوم اين ساي هاڽ مڠنلي ساكورا منروسي اينترنيت، كاچ تيليۏيشن دان ڤمباچا؞ن دأخبار سرتا مجله.
بوكن كومڤولن كامي سهاج يڠ تروجا مرقمكن كنڠن برسام ساكورا، رات٢ ڤلنچوڠ تراوتام دري لوار كوريا جوڬ دليهت تيدق ماهو ملڤسكن ڤلواڠ مرقمكن كنڠن برسام بوڠا يڠ چوكوڤ تركنل ايت.


text:
ڤسنترين الفلک يڠ دبينا ڤد تاهون 1901 تله دباڠونکن اوليه كياي توباڬوس محمد فلک بوباڬوس عباس جوڬ کرڤ دلاوتي اوليه ڤريسيدن ڤرتام ايندونيسيا اينجينيار سوکرنو باڬي منداڤتکن نصيحت اونتوق مننتوکن تاريخ 1 رمضان.
كياي توباڬوس محمد فلک منيڠڬل دنيا ڤد تاهون 1972 کتيک براوسيا 130 تاهون لبيه دکنلي سباڬاي ماما فلک ترکنل دڠن کأهلين علمو فلک يڠ اي ڤلاجري سماس برڬورو دمکه.
“منوروت سقسي هيدوڤ يڠ ڤرنه ساي تاپاکن، بوڠ کرنو کالاو داتڠ سلالو سبلوم مالم دان سام سکالي تيدق داتڠ ڤد وقتو سياڠ،” کات توباڬوس رحمةاﷲ، 39 چوچو KH توباڬوس محمد فلق.
تمبهڽ، سوکرنو يڠ کتيک ايت تيڠڬل دأيستان بوڬور سريڠ داتڠ کڤسنترين الفلک ڤاڬينتوڠن برسام ببراڤ ڤڠاول ڤريسيدن برجالن کاکي دري ايستان بوڬور.
“بوڠ کرنو بياساڽ داتڠ انتارا ڤوکول 11 مالم هيڠڬ 1 ڤاڬي اونتوق برتمو ابه (KH توباڬوس محمد فلک)،” کات للاکي سوده سلاما 18 تاهون منچاري فکتا سجاره ججق داتوقڽ ايت.
سوکرنو سريڠ منمو؞ي ماما فلک اونتوق ممينتا نصيحت دان ڤندڠن تراوتام برکا؞يتن دڠن تاريخ بولن إسلام سوڤايا سموا اکتيۏيتي يڠ دجالنکن اوليه ڤمرينتهنڽ تيدق برچڠڬه دڠن کاليندر إسلام.
كياي توباڬوس محمد فلک لاهير دسابي، ڤنديڬلڠ بنتين ڤد تاهون 1842 اداله توکوه علما؞ بسر يڠ براصل دري بنتين دان دکنل سباڬاي اهلي فلک ترسوهور ايندونيسيا کران کتيک بوکن سمبارڠن اورڠ يڠ ممڤلاجري علمو ترسبوت.


text:
ڤڠاره JBPM نڬري، محمد فزلي هارون بركات، ستاكت اين، هاڽ انم درڤد كسلوروهن 15 ڤوست تحفيظ دڤرليس يڠ ممنوهي كريتريا كسلامتن يڠ دتتڤكن ايت.
كاتاڽ، سبهاڬين ڤوست تحفيظ ايت سوده مڠيكوت ڤروسيس سلڤس ڤمريقسا؞ن يڠ دجالنكن اوليه ڤيهقڽ سڤنجڠ تاهون لالو.
”بربنديڠ نڬري لاين، ڤوست تحفيظ دنڬري اين، براد دالم كأدا؞ن با؞يق، دمان كسمواڽ اداله باڠونن كونكريت دان بوكنڽ كايو. جادي ريسيكو اونتوق برلاكو كباكرن ايت اداله سديكيت.
”برداسركن ڤمنتاون سبلوم اين، كباپقنڽ براد دالم كأدا؞ن ممواسكن ممندڠكن مريک بردفتر دڠن جابتن اڬام إسلام نڬري ڤرليس (JAIPs)،“ كاتاڽ سلڤس مجليس ڤرباريسن تاهونن تاهون 2018 JBPM ڤريڠكت نڬري ڤرليس، دأيبو ڤجابت بومبا دان ڤپلامت نڬري، دسيني سمالم.


text:
کتيک کوريا سلاتن ممبوک ڤينتوڽ کڤد ڤلنچوڠ إسلام باڬي مڠيسي ککوسوڠن عاقيبة کمروسوتن ڤلنچوڠ دري چينا ايکورن ڤميندهن سيستم ترمينل التيتود تيڠڬي کاوسن ڤرتاهنن (THAAD) اميريکا شريکت (AS)، ڤلباڬاي ڬينراسي ڤندودوق إسلام کوريا سلاتن چوبا ممڤاميرکن دوا ايدينتيتي مريک يا؞يت سباڬاي رعيت کوريا دان اومت إسلام دکوريا سلاتن.
لاڤور ڤورتل الجزيرا، ڤرتوبوهن ڤلنچوڠن کوريا (KTO) ممعلومکن، جومله ڤلنچوڠ إسلام يڠ برکونجوڠ ککوريا سلاتن منيڠکت سباپق 33 ڤراتوس ڤد تاهون لالو سجق 2015 دان دجڠک منچچه 1.2 جوتا اورڠ هوجوڠ تاهون اين.
مپدري ڤوتينسي ايکونومي، کراجا؞ن کوريا سلاتن منمبه جومله سيجيل حلال کڤد ريستورن دنڬارا ايت دان منمبه سوراو ماناکالا ڤرتوبوهن ڤلنچوڠ سيول ممڤروموسيکن ۏيديو برسيري يڠ منونجوقکن ريستورن مسرا إسلام دسکيتر ايبو کوتا نڬارا برکنا؞ن.
إسلام دان سمننجوڠ کوريا برکوڠسي سجاره دان تاريقن يڠ سام يا؞يت برمولا دري ايرا لالوان سوترا ڤد ابد ک-9 سهيڠڬ ايرا مودن دنيا، ايکتن يڠ دسيمڤولکن ملالو؞ي لالوان لا؞وت کيني دتورونکن کڤد ڬينراسي بهارو، ڬولوڠن مودا إسلام کوريا يڠ چوبا منچاري کسأيمبڠن انتارا کبودايا؞ن کوريا دان اڬام بهارو مريک.
إسلام مولا دڤرکنلکن ککوريا سلاتن اوليه تنترا ترکي يڠ ممبنتو کوريا سلاتن سماس ڤرڠ کوريا 1950-1953. کيني ببراڤ ڬينراسي إسلام کوريا سلاتن چوبا مڠيمبڠي کهيدوڤن مريک دڠن مشارکت يڠ ددونفويسان اوسيا هيررکي، بودايا مينوم الکوهول يڠ قوات دان کتيدقڤرچايا؞ن ترهادڤ إسلام.
“امام إيه. رحمن لي جو-هوا برکات، کتيک بلياو دڤرکنلکن کڤد إسلام ڤد 1984، کسوکرن امت دراسا؞ي ڤد ڤريڠکت اول يا؞يت اونتوق ممبريتاهو راکن-راکنڽ بهاوا بلياو تيدق بوليه لاڬي برتمو اونتوق مينوم٢ اتاو مڠحاضيري مجليس بربيکو.
ڤد کتيک ايت، راکن٢ ساي تيدق ممهمي اڬام يڠ ساي انوتي دان ممقسا ساي اونتوق مينوم الکوهول، اي مڠمبيل ماس نامون هاري اين مريک ممهمي ديري ساي،” کاتاڽ.


text:
ماسيه سڬر دڠن کجايا؞ن ممبنتو مليسيا ممڤرتاهنکن ڤيڠت امس برڤاسوقن وانيتا ڤد سوکن SEA دکوالا لمڤور، اوڬوس لالو، ڤما؞ين کلاهيرن ڤيراق ايت کمودين منروسي کچمرلڠن برسام شالين ذوالکيفلي، سيتي سافيه اميره عبدالرحمن، سين لي جين، ايستر چياه دان نتاش روسلن اونتوق مناون دلاس ۏيڬس، اميريکا شاريکت.
ڬاديس براوسيا 26 تاهون ايت مڠاکو؞ي، ڤريستاسيڽ دالم اچارا اينديۏيدو کورڠ کونسيستن سجق کبلاکڠن اين دان دي ماهو منچابر ديري سنديري منچاري کڤوتوسن لبيه با؞يق سڤنجڠ 2018، ترماسوق مڠينتاي امس ڤد سوکن اسيا دأيندونيسيا ننتي.
”کتيک دسان (لاس ۏيڬس) ساي چوکوڤ برڤواس هاتي دڠن ڤريستاسي سماس سچارا کسلوروهن لبيه٢ لاڬي برجاي مرڠکول امس دالم اچارا برڤاسوقن سلڤس ڤپرتا؞ن کالي کدوا دالم کجوهنن دنيا.
”اونتوق تاهون دڤن (2018) ساي ماهو ممبري فوکوس لبيه کڤد اچارا اينديۏيدو کران سجق کبلاکڠن اين ڤريستاسي ساي دالم کاتڬوري اينديۏيدو کورڠ کونسيستن نامون تيدق ملوڤاکن اچارا برڤاسوقن.
”اڤ ڤون بوات ماس اين ساي ماهو بريحت سکجڤ سبلوم مپامبوڠ سيسي لاتيهن باڬايمان يڠ دجدوالکن اوليه سکواد کبڠسا؞ن،“ کاتاڽ کتيک دتمو؞ي اوتوسن ملايو ميڠڬوان سکمباليڽ دري لاس ۏيڬس، دسيني بارو٢ اين.


text:
ايكسكو ڤلنچوڠن، كسنين، كبودايا؞ن، كومونيكاسي دان مولتيميديا ڤيراق، داتوق نولي اشيلين محمد راضي بركات، ڤيهقڽ كيني سدڠ مرڠک ڤنستروكتورن ڤنوبوهن ايت دان اي دجڠک اكن براوڤراسي تيدق لاما لاڬي.
”ان شاءاﷲ كيت ماهو ڤيراق منجادي ساتو درڤد نڬري هب ڤرفيلمن يڠ مان ڤنربيت اتاو ڤڠڬيات ايندوستري اكن داتڠ كنڬري اين اونتوق مڠاداكن ڤڠڬامبرن فيلم مريک دسيني.
”اين كران كيت ميمڠ مڠڬالقكن ڤڠڬيات سني تمڤتن ممبوات فيلم دڤيراق كران سبلوم اين ترداڤت شريكت ڤرودوكسي ملاكوكن ڤڠڬامبرن دراما اتاو دوكومنتاري.
”نامون، كيت تاهو باپق فيلم تله منجالني ڤڠڬامبرن دڤيراق كران راماي انق سني تمڤت يڠ براصل دري نڬري اين تتاڤي كيت تيدق منداڤت ڤنددهن يڠ سڤنوهڽ درڤد فيلم٢ ترسبوت،“ كاتاڽ سلڤس مڠحاضيري تايڠن خاص فيلم ’كانڠ انق لڠكاو: The Iban Warrior‘ سمڤنا تاهون ملاوت ڤيراق 2017 دڬولدن سكرين سينيما (GSC) دأيڤوه Parade دسيني، سمالم. - برنام


text:
منوروت منتري كماجوان لوار باندر دان ولايه، داتوق سري اسماعيل صبري يعقوب، سلارس دڠن اوبجيكتيف ڤنوبوهنڽ اونتوق ممباڠونكن مشاركت ستمڤت دري سودوت ايكونومي دان سوسيال تراوتاماڽ دلوار باندر، بلياو اكن ممستيكن ڤلاجر چمرلڠ درڤد ڬولوڠن اين تروس دأوتاماكن باڬي ملنجوتكن ڤڠاجين دMRSM.
”MRSM مروڤاكن ساتو ڤلتفوم باڬي مريک يڠ داتڠ درڤد ڬولوڠن اين يڠ ممڤوپا؞ي ڤوتينسي اونتوق تروس ماجو، جوسترو، كيت اكن تروس اوتاماكن ڬولوڠن اين كران ملالو؞ي ڤنديديقن تربا؞يق يڠ دتريما دMRSM اكن براوڤاي ممباوا كلوارڬ مريک كأره كهيدوڤن يڠ لبيه با؞يق،“ كاتاڽ.
بلياو بركات دمكين سماس مڠاداكن لاوتن باڬي مپرهكن سورت تاورن كماسوقن كتيڠكتن ساتو MRSM 2017 سرتا بنتوان كأواڠن كڤد عليه ميسرة مد اكير دسيني كلمارين.
عليه ميسرة مد اكير مروڤاكن ساله سأورڠ ڤلاجر يڠ منچاتت كڤوتوسن چمرلڠ 6A ڤد اوجين ڤنچاڤاين سكوله رنده (UPSR) 2016 يڠ مان كدوا ايبو دان باڤاڽ چاچت ڤڠليهتن.
”كچمرلڠن يڠ دتونجوقكن اوليه عليه ميسرة اين جلس منونجوقكن بهاوا انق٢ اورڠ كلا؞ينن اوڤاي ممڤو منچاڤاي كچمرلڠن دالم بيدڠ يڠ ستارا دڠن اورڠ لا؞ين، جوسترو كيت اكن بنتو مريک اڬر تيدق كتيڠڬلن كران مريک برڤوتينسي ممبنتو كسجهترا؞ن كلوارڬ ڤد ماس هادڤن،“ كاتاڽ لاڬي.


text:
ساي مليهت اين ملالو؞ي سيتواسي ساي سهاج، جادي جاڠن اڠڬڤ اين ڤنداڤت اونتوق مريک دلوار سان ڤولا. نوح جوڬ سوده منچچه تيڬ تاهون، ميمڠ دري اول لاڬي ساي دان سوامي تيدق ماهو دي منجادي انق توڠڬل. بوكن اڤ كالاو اڤ٢ جادي كڤد كامي، دي اد اديق اونتوق بركوڠسي مسئله.
سو؞ال جنتينا ساي سوده تاهو تتاڤي كالاو بوليه تيدق ماهو ددهكن بوات ماس اين. توڠڬو سهاج ببراڤ ميڠڬو لاڬي. تيدق لاما ماناڤون اونتوق ساي لاهيركن انق كدوا اين. كالا اين جوڬ سوده همڤير 39 ميڠڬو.
اڤ يڠ بربيذا مڠنا؞ي كاندوڠن كالي اين، كالاو دڠن نوح ساي تيدق مڠيدم اڤ٢ چوما ساكيت دبهاڬين ڤروت سهاج. نامون كالي اين ساي ساڠت سوک مڠوپه ا؞يس. ماله تيدق كيرا وقتو سبنرڽ.
ڤربيذا؞ن كاندوڠن ڤرتام دان كدوا اين ميمڠ لا؞ين. جک دڠن نوح دولو ساي باپق ممباچ، اياله انق ڤرتام ميمڠ ايت يڠ اكن دلالو؞ي سموا اورڠ. كالي اين تيدق لبيه سنتاي، الحمدﷲ ڤرجالنن سڤنجڠ مڠاندوڠ اين ساڠت موده تيدق مڠالمي اڤ٢ مسئله.
بوات ماس اين ساي لبيه باپق درومه، مڠوروسكن نوح دان كلوارڬ. دالم ماس يڠ سام توروت ممبوات ڤرسديا؞ن اونتوق كلاهيرن اين، بوكن اڤ تيدق ماهو بوات سمواڽ ڤد ساعة٢ اخير،” تمبهڽ.


text:
ڤورتل الجزيرا يڠ ممتيق كپاتا؞ن ڤيهق بركواس سرتا ڤندودوق تمڤت ملاڤوركن، كاوسن يڠ تروق ترججس عاقبة ڤربواتن ايت ترماسوق شرما ڤروتيكتورات، سبواه ڤوست ڤرليندوڠن ڤپو هيجاو يڠ سوكر دتمو؞ي دسبله تيمور نڬارا ايت.
دفهمكن، ڤڠونجوڠ يڠ داتڠ كسيتو بوكن هاڽ اونتوق مليهت دان برڬامبر دڠن سڤيسيس اونيک ايت، ماله، مريک توروت منيمبولكن مسئله.
سلا؞ين منچوري ساتو دمي ساتو ڤپو يڠ ترداڤت دسيتو، مريک توروت مپبليه حيوان ايت اونتوق منداڤتكن داڬيڠ دان تلورڽ.
لبيه كجم، بڠكاي ڤپو ايت ترماسوق اورڬن٢ دالمنڽ ڤولا دبياركن مرڤوت.
”ڤمبونوهن ڤپو٢ اين كيني براد ڤد ساتو تاهڤ يڠ ممبيمبڠكن،“ كات سأورڠ اكتيۏيس ڤرليندوڠن حيوان ايت يڠ جوڬ كتوا ڤرساتوان صحابة عالم سكيتر دأديس الشرقيا، شيخ امين بخوار كڤد الجزيرا.
سلاما بربولن-بولن بڠكاي ايت دبياركن دلوكاسي يڠ سام هيڠڬ ممبوسوق دان مڠوبه كاوسن ڤسيسير ڤنتاي دلا؞وت عرب ايت سباڬاي تمڤت تومڤوان انجيڠ٢ ليار.
دالم ڤد ايت، سأورڠ رماج يڠ هاڽ دكنلي سباڬاي محمد مندعوا، ممبورو ڤپو ايت سام سڤرتي ممبورو حيوان لا؞ين.
”سوده برتاهون-تاهون لاماڽ كامي مندڠر امارن سڤرتي ايت. تاڤي، تيڠوقله، ماسيه اد ڤپو دسيني،“ كاتاڽ هاڽ برهارڤ داڤت ممبورو سأيكور لاڬي سڤيسيس يڠ سام سلڤس اين.
كتيک اين، مان٢ اينديۏيدو يڠ دداڤتي برساله ممبونوه ڤپو ديمن اكن ددندا سهيڠڬ 100,000 ريال يمن (RM1,793) دان دڤنجارا سهيڠڬ 24 جم.
مان٢ اينديۏيدو يڠ چوبا مڠڬڠڬو اتاو مڠوسير سڤيسيس ايت سڤرتي ملڤسكن تيمبقن ڤولا اكن ددندا هيڠڬ 50,000 ريال يمن اتاو RM896.71.


text:
عبداﷲ يڠ جوڬ چينسلور اونيۏرسيتي تيكنولوڬي ڤيترونس (UTP) بركات، ايليمن اينتڬريتي مروڤاكن ساله ساتو ايتيكا كرجا يڠ ساڠت ڤنتيڠ كڤد ڤنچاڤاين حاصيل كرجا بركواليتي تيڠڬي.
”دڠن اداڽ اينتڬريتي كرجا اي براوڤاي موجودكن ڤرسكيترن كوندوسيف دالم اورڬانيساسي سرتا ڤڠحاصيلن موتو كرجا بركواليتي تيڠڬي،“ كاتاڽ كتيک براوچڤ ڤد مجليس كونۏوكيشنUTP ک-16 دسري اسكندر دكت سيني سمالم.
ڤد مجليس ايت، 87 ڬرادوان دأنوڬره اجازه دوكتور فلسفه، 138 منريما اجازه سرجان، ماناكالا 1,244 لاڬي ممڤراوليه اجازه سرجان مودا كجوروترا؞ن دان تيكنولوڬي.
توروت حاضير، ڤرو چينسلور UTP، تن سري صديق حسن دان نا؞يب چنسلور UTP، داتوق دوكتور عبدالرحيم هاشيم. - برنام


text:
ساله ساتو ديستيناسي يڠ منجادي تومڤوان سمڤنا چوتي ڤرايا؞ن عيدالفطري اياله کبون راي بوڬور يڠ منچاتت ڤنيڠکتن کونجوڠن سهيڠڬ 21,045 اورڠ ڤد هاري راي کتيڬ لالو بربنديڠ هاڽ 4,337 اورڠ ڤد هاري راي ڤرتام دان 11,186 اورڠ (هاري راي کدوا).
ڤتوڬس ڤڠاوس ڤلاين جاس کبون راي بوڬور، اوڤون ڤونيجر برکات، ڤد هاري بکرجا جومله کونجوڠن هاڽ سکيتر 1,500 هيڠڬ 2,000 اورڠ، ماناکالا ڤد هوجوڠ ميڠڬو منيڠکت همڤير 6,000 اورڠ.
”اوليه کران ڤرچوتين ليبارن سکالي دڠن چوتي سکوله، مريک ممنفعتکن ماس يڠ اد اونتوق برکونجوڠ کسيني.
منوروت اوڤون، سلاما سبولن رمضان ديستيناسي ترسبوت سڤي تنڤا کونجوڠن.
کاتاڽ، کبون راي بوڬور ايت جوڬ دبوک اونتوق اورڠ راماي تراوتام ورڬ کوتا بوڬور باڬي منونايکن صلاة هاري راي عيدالفطري.
اوڤون برکات، سبا؞يق سلساي صلاة عيدالفطري، مريک ممنفعتکن ماس اونتوق برصلةالرحيم دکبون راي بوڬور سمبيل منعمتي هيدڠن هاري راي دان اي کليهتن سڤرتي ڤيستا.


text:
ڤرجالنن تراخير رمضان تاهون اينAuthor: النعيم الروز /
رمضان27, 1433ه - وقتو امساك ماسيه اد لبيه كورڠ 40 مينيت لاڬي. وقتو يڠ اڬق افضال اونتوق برسحور. سحور ڤاڬي اين اداله لبيهن درڤد هيدڠن ماكنن وقتو بربوك سمالم...مورتابق سڤيچيال قڬ ملايو. دالم ماس 1 جم دري سكارڠ اكو اكن برادا د دالم كريتا بوروقكو اونتوق منمڤوه ڤرجالنن تراخير ك تمڤت كرجا دالم بولن رمضان تاهون اين.....ايسوق ده مولا برچوتي سهيڠڬ 8 شوال...راس ساڠت سكجڤ ڤولاق ده نق سمڤأي ك ڤڠهوجوڠ بولن رمضان كالي ني......دسمڤأيكن درڤد بليقبيرري®تنڤا واير ملالوءي ۏودافون-سيلكوم فون
0 اولسن:
Subscribe to: Post Comments (Atom)